Korupcija i privredni kriminal rak-rana privrednog razvoja\nPrivredni kriminal i korupcija koju predvode organizovane grupe je rak rana koja ometa i ometa ce ekonomski razvoj Kosova, smatra medjunarodni tuzilac Andrea Venegoni, strucnjak za privredni kriminal tokom jedne rasprave o izazovima ekonomskog i drustvenog razvoja Kosova.\nJos u prvim mesecima mog rada na Kosovu susreo sam se sa razlicitim oblicima privrednog kriminala na Kosovu, kaze tuzilac Venegoni.\nPrema njemu jedan deo krivice za nefikasnu borbu protiv ovih pojava je i u nedostatku zakonske infrastrukture, i kao primer za to pominje privatizaciju, gde je prema recima Venegonija bilo vise takvih slucajeva.\n“Kosovska poverilacka agencija objavljuje licitaciju za privatizaciju jednog preduzeca i dva ili tri ponudjaca se dogovoaraju oko ponuda nadajuci se da ce biti prvi, drugi ili treci i posle toga se prema dogovoru prvi i drugi povlace iz konkurencije kako bi ostavili trecem da kupi preduzece po niskoj ceni, sto steti dohotku Kosovske poverilacke agencije, objasnjava tuzilac Venegoni, dodajuci kako je jedan deo privrede Kosova crna privreda kojom rukovode ljudi koji se bave trgovinom drogom, ilegalnom trgovinom vozilima, naftom i trgovinom ljudima.\nIako se zakonska infrastruktura poboljsava i moze da bude sasvim dovoljna za borbu protiv kriminala, to nece biti dovoljno bez stvaranja mentaliteta protiv korupcije i zloupotreba.\n“Uprkos novim pravilima, bez promena u ekonomskom mentalitetu Kosovo nikada nece biti pozeljno mesto za strane investitore i to nece dozvoliti puni razvoj ove privrede”, kaze medjunarodni tuzilac Andrea Vegenoni.\nKosovski eksperti isticu kako postoji lose rukovdjenje javnih finansija i posebno netransparentnost u tome.\nUniverzitetski profesor Sabri Kadriu.\n“Ja mislim da ce Kosovo u istoriji javnih finansija biti los primer i kuriozitet”, kaze profesor Kadriu.\nPravni strcunjak, univerzitetski profesor Riza Smaka istice kako u oblasti rezervisanih prava UNMIK treba da donosi zakone koji ce preduprediti i onemoguciti korupciju. On smtra da je vlada Kosova najodgovornija za neefikasnot u borbi protiv korupcije.\n“Ima mesta za ozbiljne i iskrene kritika za nasu vladu, kako prethodnu takodje i sadasnju, jer je mnogo neefikasna, posto ima mnogo pravnog vakuma i mnogo nesaglasnost sa pravnim normama, jer su na Kosovu na delu tri zakonska sistema”, kaze profesor Smaka, isticuci da su na Kosovu u primeni zakoni bivse SFRJ, pravilnici UNMIK-a i zakoni koje je donela Skupstina Kosova.\nAgim Krasniqi predsednik Drustva pravnika Kosova i sudija Vrhovnog suda Kosova smetra da se za sadasnje stanje ne moze okriviti samo zakonska regulativa. On imao primedbe na organe gonjenja, posebno na nacin gonjenja oprganizovanog kriminala.\n“Ja vidim mnogo dilema kod UNMIK policije i KPS i posebno kod tuzilaca. Do sada nismo imali u proceduri neki znacajniji predmet, dok se istovremeno u medijima javno govori da ima teskih dela protiv privrede, ali i u drugim oblastima”, kaze Krasniqi i istice kako u mnogim zemljama upravo su mediji oni koji uticu na otvaranje istraga. Na Kosovu jos nije bilo nijedno slucaja da je tuzilac po sluzbenoj duznosti otvorio istragu na osnovu pisanja medija. On je zatrazio da se ispita i rad sudija i korupcija u pravosudju.”\nNema sumnje, u to se svi slazu, da istraga i otkrivanje kriminala i korupcije zahteva policijske strucnjake i tuzioce osposobljene za tu oblast.


Vest za nesvest - JUGPRESS\nVest za nesvest\nPostavio: Jugpress April 15, 2019\nNajava vanrednih izbora je “vest koja se plasira sa nekim drugim ciljem”, izjavio je u intervjuu FoNetu politikolog Cvijetin Milivojević i ocenio da razgovori sa evropskim komesarom za proširenje Johanesom Hanom pokazuju da je predsednik Srbije Aleksandar Vučić “dobio još neko vreme” da bude kooperativan u pogledu Kosova.\nMilivojević, u FoNetovom serijalu Kvaka 23, novinarki Danici Vučenić rekao da “vanrednih izbora možda i bude”, iako su te informacije, prema njegovom mišljenju, “najverovatnije iz repertoara vest za nesvest”.\nPovodom nedavne Hanove posete, on predviđa da će Evropska unija (EU), a verovatno i OEBS, da žmure na neslobodu govora, neslobodu zbora i neslobodu u najširem smislu, kako bi Vučić bio “hiperkonstruktivan i hiperkooperativan u pogledu Kosova”.\n“Mislim da će na kraju poglavlje 23, koje se odnosi na pravosuđe i osnovna prava, dakle i ljudska prava i slobodu medija, biti veći problem od problema Kosova”, prognozira Milivojević.\nKako je obrazložio, “deluje da je vlast spremnija da se odrekne Kosova, uz utešnu nagradu, od jedne i po opštine, nego da ozbiljno uđe u rešavanje poglavlja 23”.\nOn je saglasan sa ocenama da raspisivanje izbora u Srbiji zavisi i od “odluke Prištine da ukine takse”, preciznije od “odluke Vašingtona, koji određuje politiku Prištine”.\nMilivojević podseća da je Vučić, obrazlažući svoj uzdržani stav prema vanrednim izborima u odnosu na ostatak Predsedništva SNS, rekao da “ne želi da zatvori vrata potencijalnom dijalogu sa Albancima, ukoliko ukinu takse”.\nGovoreći o “karakteru” poteza SNS, počev od najave eventualnih vanrednih izbora, do najave dva aprilska mitinga, on je konstatovao da se ti potezi ne mogu definisati “ni kao ofanzivni, ni kao defanzivni”.\nPredsednik je, prema rečima Milivojevića, primetio da se “nešto dešava u Srbiji”, iako umanjuje “broj demonstranata na ulicama”, i zato je pokrenuo “stranačku kampanju Budućnost Srbije”.\nIstovremeno, nametnuo je diskvalifikaciju i kriminalizaciju jedne druge kampanje koja se zove građanski protesti, nazvavši je “kampanjom vešala”, a od nedavno joj tepa “kampanja motornih testera”, uočio je Milivojević.\nOn smatra da se “Vučić najviše plaši dva zahteva opozicije, slobodnih i fer izbornih uslova i slobode medija” i navodi da su “izborni uslovi “benigan zahtev kome bi se svako i na Zapadu i na Istoku smejao, sem možda u Severnoj Koreji, gde nema višestranačkih izbora”.\nS druge strane, ukazuje Milivojević, “oslobađanje dva ključna, najgledanija medija, RTS i najuticajnije komercijalne televizije”, lako bi moglo da utiče na rast kolektiviteta koji ne glasa za Vučića.\nPrema njegovom stavu, Vučić “fantastično dobro čita” istraživanja javnog mnjenja i u njima piše da ima podršku oko 60 procenata građana koji bi izašli na izbore.\nTo je sve, nema više, ostali neće izaći, a ako i izađu, neće glasati za njega, kaže Milivojević.\nOn ukazuje i na “iracionalan momenat” Vučićeve politike što je celu Srbiju pretvorio u Doljevac i jedno selo u Homolju, “gde je svojevremeno osvojio preko 80 i preko 90 odsto glasova”.\nKako je objasnio, očigledno je da na nivou Srbije “njegov politički, državnički, stranački kapaciteti to ne mogu da iznesu, kao ni stranačka logistika, uključujući i ljude”.\n“Drugo, nenormalna je situacija da onaj koji je promovisao politiku ‘100 za jednog’, dođe u poziciju da može da nastavi da promoviše tu politiku, sada protiv sopstvenog naroda, koji misli da nije baš u redu da se on, na primer, tek tako odriče Kosova”, mišljenja je Milivojević.\nOsvrćući se na atmosferu u zemlji i “iskopane političke rovove”, on je primetio da je u Srbiji “rov iskopala samo jedna, i to ona jača strana”, koja je “podigla zid i želi da se razgraničava sa opozicijom”.\nMilivojević razlog za to vidi u “svesti predsednika Srbije o potencijalima svog političkog dopadanja ili nedopadanja biračkom telu”.\nVlasnik agencije Pragma, koja se bavi političkim marketingom i političkim PR-om, smatra da je “gospodin Vučić klasičan politički improvizator”, koji je u stanju da više puta u jednom danu, ili u nekoliko dana, iznosi dijametralno suprotne stavove.\nMilivojević ozbiljan problem vidi u činjenici “da predsednik krši Ustav, da se ponaša kao izvršna vlast, iako to nije, da vodi državnu politiku, iako je to u domenu vlade”.\nPrema njegovoj oceni, “svakog dana čini nešto što podleže i krivičnoj odgovornosti”, na šta ne reaguju ni državni tužilac, ni Ustavni sud.\n“Predsednik Republike, po Ustavu, odražava državno jedinstvo. Vučićevo ponašanje, da budem fin, govori o kućnom nevaspitanju, čak i da ne zna ništa o pravu, a zna jako mnogo”, rekao je Milivojević.\nZa njega je zaprepašćujuće da predsednik Republike “menja imena i prezimena svojim političkim oponentima, nazivajući jednog lidera opozicije narkomančina Trifunović, drugog fašista Obradović, dok trećeg zove tajkun Đilas”.\n“Četvrtog nekad zove katarski ili hongkongški plaćenik, a njegovi mediji tog četvrtog nazivaju i velikosrpskim nacionalistom, ali i islamskim fundamentalistom, zbog porodičnog porekla”, podsetio je Milivojević.\nJoš više od “kriminalizacije opozicionih lidera”, njega brine “nemilosrdna kriminalizacija” svakog kritičkog stava javnih ličnosti koje se ne bave politikom.\nGovoreći o eventualnom dijalogu vlasti i opozicije, Milivojević je poručio da je to Vučićeva dužnost, kao predsednia Republike, uprkos tome što ga odbija.\n“Kao predsednik SNS, ne mora ni sa kim da razgovara, a vidimo da ne razgovara ni sa svojim najbližim saradnicima, ali kao predsednik države mora da vodi dijalog”, jer na kraju, kako je Milivojević rekao, “uvek bude razgovor, a sve ostalo je traćenje vremena”.\n“Mi koji smo služili vojsku znamo, to su nas učili, ako ne uspe dijalog, bude rat. Da bi se rat zaustavio”, kako je predočio, “neophodan je neki razgovor o uslovima završetka rata ili kapitulaciji”.\nVučić traći vreme, a može, kao što je to 1992. učinio Milošević, “tada daleko jači, nego što je sada Vučić, koji je usvojio zahteve opozicije i promenio izborni sistem u proporcionalni, i pobedio ponovo”, podsetio je Milivojević.\nOn misli da niko normalan ne želi radikalizaciju situacije, ni u opoziciji, a nada se ni u vlasti, “pogotovo što vlast može ponovo da pobedi u relativno normalnim izbornim uslovima”.\nMilivojević, međutim, kao “mali problem” vidi to što “vlast građansku neposlušnost tumači kao radikalizaciju, što i teorija i praksa demantuju”.\nSpisak 18 medija i portala koji je, kao “dokaz” slobode medija, u javnost iznela Suzana Vasiljević, savetnica predsednika Srbije, Milivojeviča podseća na onu “spektakularnu” izložbu “Necenzurisane laži”, a koju je “osmislio konsultant Mila Đukanovića i tada Vlade Srbije”.\n“Taj spisak je brutalna pretnja onima koji drugačije misle, drugačije pišu, drugačije govore”, ukazao je on i izrazio bojazan da taj spisak znači i dosijee urednika i novinara, koji u tim medijima rade i njihove kućne adrese.\nTo je upozorenje da se zna šta rade, gde žive i da “treba da razmisle kako ubuduće da se ponašaju”, protumačio je Milivojević i zaključio da je “iznošenje spiska medija “neprimereno za državnu službenicu”.


Autor: J. Vrećo\nU 14. delu priče o zadužbinarima, čija istorija datira još iz srednjeg veka, portal 24sedam piše o čoveku koji je bio nesebični dobrotvor, ali o kome se\nSmederevska banka na Terazijama, Printscreen/ Google maps\nTrgovac Milan Stefanović-Smederevac, digao je palatu posle poznatu kao “Smederevska banka”.\nIako su ovaj beogradski trgovac kao i njegova supruga Darinka svojevremeno darivali novac u dobrotvorne svrhe, o njima se malo zna.\nIpak, njihovo ime ostalo je zabeleženo u listi dobrotvora Beogradskog univerziteta za sva vremena.\nKao njihova zaostavština ostala je i pomenuta palata, koja je naziv dobila zbog filijale Smederevske banke koja se tu neko vreme nalazila, u poslovnom prostoru u prizemlju. Zgrada je sagrađena 1912. godine za potrebe porodice Stefanović, a projekat su uradile arhitekte Isaila Fidinović i Milorad Ruvidić.\nDobrotvor čija se tradicija zadužbinarstva prenosila sa kolena na koleno: Ko je bio Golub Janić?\nSmeštena u neposrednoj blizini Vukove zadužbine, Igumanove palate i Zgrade protokola, na uskoj parceli, sagrađena na šest nivoa ukupne površine veće od 2.000 kvadratnih metara. Fasada je izgrađena sa bogatim ukrasima u stilu secesije.\nPalata predstavlja ključni objekat razvoja srpske moderne arhitekture, a njen dodatni značaj ogleda se u tome što u razvoju srpske moderne arhitekture označava prekid sa tradicijom akademskog električkog arhitektonskog izraza.\nCilj postojanja Zadužbine je, kako stoji i u osnivačkom dokumentu, “podsticanje razvoja menadžmenta kao i drugih naučnih disciplina čiji je predmet unapređenje trgovine, a koje se izučavaju na Univerzitetu u Beogradu”.\nU okviru svoje delatnosti, Zadužbina godišnje dodeljuje 10 studentskih stipendija. Kako bi ispunili uslovi za dobijanje stipendije u visini od 100.000 dinara, pored drugih uslova, potrebno je da zainteresovani akademci imaju i prosečnu ocenu 9.00.\nSama Zadužbina osnovana je testamentom od 22. maja 1933. godine, a imovina je obuhvatala zdanje u Ulici Terazije 39 u centru prestonice.\nArtiljerijski kapetan, humanista i pronalazač: Ko je bio Nikola Čupić – najmlađi srpski zadužbinar?\nDoživljava istu sudbinu kao i druge zadužbine, pa sa radom prestaje neposredno posle Drugog svetskog rata, da bi rešenjem Ministarstva kulture Republike Srbije 1996. godine obnovila rad, a kasnije i odlukom opštine Stari Grad, početkom XX veka povratila pravo upravljanja i korišćenja stambenog i poslovnog prostora.\nKomunalci "upali" u više od 600 objekata: Napisano 11 kazni za buku\nMilan Stefanović-Smederevac Smederevska banka Trgovac Zadužbinar\nStatistike, sujeverje, vremenske prilike i prorok koji nepogrešivo greši: Šta sve utiče na izbore u Nemačkoj\nMisterija u Beogradu: Hitna pomoć dobila poziv da dođe u Banjičku šumu, tamo zatekli mladića sa teškim opekotinama po telu


Uhapšeni policijski rukovodioci Aleksandar Bošković i Saša Đurović - PORTAL REVIJE FOKUS\nPrema saznanjima “Vijesti”, tužilac je do njih došao nakon saslušanja službenice Granične policije S.I. protiv koje je prijavu podnio državni sekretara u MUP-u Rade Milošević. Ona je, saznaju “Vijesti”, rekla da je bila na bolovanju kada je, preko njenog naloga, Belivuku i Miljkoviću ukinuta zabrana ulaska u državu\nPolicijski rukovodioci Aleksandar Bošković i Saša Đurović uhapšeni su juče po nalogu osnovnog državnog tužioca Vukasa Radonjića zbog sumnje da su zloupotrijebili službeni položaj ukidanjem zabrane ulaska u Crnu Goru pripadnicima kriminalne grupe, Beograđanima Veljku Belivuku i Marku Miljkoviću krajem prošle godine.\nTo je “Vijestima” nezvanično potvrđeno iz dva izvora, iz Ministarstva unutrašnjih poslova i Uprave policije.\nMarko Miljković i Veljko Belivuk (Foto: Printscreen)\nPrema saznanjima “Vijesti”, tužilac je do njih došao nakon saslušanja službenice Granične policije S.I. protiv koje je prijavu podnio državni sekretara u MUP-u Rade Milošević.\nOna je, saznaju “Vijesti”, rekla da je bila na bolovanju kada je, preko njenog naloga, Belivuku i Miljkoviću ukinuta zabrana ulaska u državu.\nNavodno, policajci su tražili njegovo izuzeće “jer postupa po političkim instrukcijama”.\nPrema saznanjima “Vijesti”, uhapšeni policijski rukovodioci zabranu su ukinuli po nalogu bivšeg menadžmenta Uprave policije.\nGlavna fotografija: Rade Milošević (Foto: GOV.ME)\nTags: Aleksandar Boškovićpolicijski rukovodiociSaša Đurovićuhapšeni\nPrethodna priča Na popisu će, ipak, biti pitanja o jeziku, naciji i vjeri\nSledeća priča Preminuo Milorad Nikčević: Komemoracija bice organizovana na Cetinju\nEvo kako izgleda američka baza nakon iranskih napada


Mihajlovićеva i Bocan-Harčеnko: Za još vеću saradnju Rusijе i Srbijе u infrastrukturi | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Mihajlovićеva i Bocan-Harčеnko: Za još vеću saradnju Rusijе i Srbijе u infrastrukturi\nMihajlovićеva i Bocan-Harčеnko: Za još vеću saradnju Rusijе i Srbijе u infrastrukturi\nPotprеdsеdnica Vladе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, sastala sе danas s novoimеnovanim ambasadorom Ruskе Fеdеracijе u Bеogradu Alеksandrom Bocan-Harčеnkom, požеlеvši mu dobrodošlicu u Srbiju u vеri da ćе u vrеmе njеgovog mandata dvе zеmljе imati još uspеšniju saradnju.\nPotprеdsеdnica Mihajlović zahvalila jе ovom prilikom na principijеlnoj podršci koju Ruska Fеdеracija i prеdsеdnik Putin pružaju Srbiji.\n„Hvala vam jеr poštujеtе tеritorijalni intеgritеt i suvеrеnitеt našе državе. Vеrujеm da ćе za Vašеg mandata našе dvе zеmljе imati još uspеšniju saradnju u еkonomiji i infrastrukturi. Kao što znatе, zajеdno sa ruskom kompanijom RŽD rеalizujеmo jеdan od najvažnijih infastrukturnih projеkata – rеkonstrukciju brzе prugе od Bеograda do Budimpеštе i svi zajеdno možеmo biti ponosni na tu saradnju“, rеkla jе ona.\nAmbasador Bocan-Harčеnko istakao jе da Ministarstvo građеvinarstva, saobraćaja i infrastrukturе ima značajnu ulogu u svеobuhvatnoj saradnji Srbijе i Ruskе Fеdеracijе.\n„Brza pruga jе projеkat od prioritеtnog značaja i za nas, ima vеliku pеrspеktivu i važan jе kako za zеmljе u rеgionu, tako i za cеntralnu i jugoistočnu Evropu. Porеd toga, prostora za saradnju jе mnogo i u drugim oblastima iz rеsora Ministarstva kojе voditе - od vazdušnog, vodnog do drumskog saobraćaja, ali i građеvinarstva, еnеrgеtikе“, rеkao jе on.\nMihajlovićеva jе dodala da Vlada Srbijе pokrеćе novi invеsticioni ciklus, u kom ćе Ministarstvo imati vеliko učеšćе, tе da jе to prilika da pokažеmo dosadašnju dobru saradnju sa Ruskom Fеdеracijom, ali i započnеmo novе projеktе.\nNa sastanku jе, izmеđu ostalog, dogovorеno da Mihajlovićеva i Bocan-Harčеnko u narеdnom pеriodu zajеdno obiđu radovе na rеkonstrukciji brzе prugе Bеograd-Budimpеšta, kojе izvodi ruska kompanija RŽD.\nPotprеdsеdnica Vladе poklonila jе ruskom ambasadoru u znak dobrodošlicе azbuku u zlatovеzu, rad žеna sa sеla, kojе u okviru inicijativе Koordinacionog tеla za rodnu ravnopravnost, NALED-a i Etno-mrеžе „Uposlimo 1.000 žеna“ proizvodе tradicionalnе srpskе rukotvorinе, dеo kulturnog naslеđa našе zеmljе.


"Železara Smederevo" u ponedeljak pokreće visoku peć broj 2 - SDCafe.rs\nHome\tInfo\t“Železara Smederevo” u ponedeljak pokreće visoku peć broj 2\n“Železara Smederevo” u ponedeljak pokreće visoku peć broj 2\nU "Železari Smederevo" u ponedeljak bi trebalo da bude ponovo pokrenuta proizvodnja, posle pauze od dva meseca, zaduvavanjem visoke peći broj 2, a nakon dva do tri dana prve količine tečnog gvožđa biće upućene ka pogonu "Čeličana".\nKako je Tanjugu rečeno ove nedelje u smederevskoj čeličani, u pogonu Proizvodnje gvožđa u "Železari Smederevo" krajem ove nedelje već je započela priprema sintera neophodnog za početak rada visoke peći broj 2.\nZaposleni u primarnoj proizvodnji "Železare Smederevo", koji čine trećinu od ukupnog broja radnika smederevskog giganta, posle godišnjih odmora i delom plaćenih odsustava vratili su se na posao, dok će se ostatak zaposlenih postepeno vraćati u pogone glavnog proizvodnog toka.\nPaljenje jedne od dve visoke peći u Železari bilo je najavljivano za kraj juna, ali je odloženo iz tehničkih razloga.\nJedna visoka peć u "Železari" zbog nedostatka sirovina ne radi nekoliko godina, a druga je bila na "tihom hodu" od početka maja ove godine, u kompaniji koja zapošljava oko 5.000 ljudi.\nO privatizaciji "Železare" u Smederevu se vode razgovori sa sedam do osam ozbiljnih investitora, a tender će biti raspisan nakon razgovora sa kupcima i odluke Vlade Srbije, rečeno je Tanjugu u Ministarstvu privrede .\nMinistar privrede Dušan Vujović ove nedelje je za televiziju B92 najavio da će za "Železaru Smedeervo" biti raspisan tender u naredna dva meseca, ali nije želeo da iznosi više detalja.\nNajbizarnije stvari koje su ljudi pokušali da prokrijumčare


Zašto je Milica Delević u centru sukoba lidera DS i SNS!? : Nadlanu.com\nZašto je Milica Delević u centru sukoba lidera DS i SNS!?\nObjavljeno 26. feb 2013. / 11:41:31\nDemokrate, da bi što uspešnije krenule stazom oporavka i vraćanja poverenja građana, a naprednjačka vlast da bi dodatno potkrepila novopečeni evropejski imidž.\nNeposredni povod bio je njen boravak u Berlinu, u svojstvu predsednice skupštinskog odbora nadležnog za EU, u sastavu državne delegacije s Vučićem na čelu.\nKako je Delevićeva nedavno rekla Danasu, nemački zvaničnici su razumeli i pozdravili njeno prisustvo, jer je potvrđeno da se u Srbiji i vlast i najveća opoziciona stranka zalažu za ulazak zemlje u EU. Ipak, predsednik DS je prozreo ambiciju lidera SNS da „simbol evropske Srbije“ politički veže uz sebe, pa je započeo oštar okršaj saopštenjima, koji se jedva završio.\nVladimir Goati, predsednik Transparentnosti Srbija, odgovarajući na pitanje Danasa zašto je Milica Delević toliko važna liderima DS i SNS, ističe da je ona "visoko stručna osoba za oblast evropskih integracija, koja je hermetična i za većinu ljudi nedovoljno poznata". "Njena stručnost je, mislim, osnovni razlog zbog kojeg je i pozvana da bude deo delegacije Srbije u Nemačkoj. Delevićeva je bila veoma korisna za Srbiju u odnosima sa EU i očigledno je nije lako zameniti", kaže Goati.\nUpitan o političkoj dimenziji celog slučaja, predsednik TS odgovara da "u zaoštrenim političkim odnosima ovakve vlasti i opozicije, nema stvari koja iza sebe ne vuče partijske repove". "Reč je o politici, ali o natpartijskoj politici. To je dobro jer vodi ka pretvaranju opozicije u konstruktivan faktor oko ključnih tema, kao to je Evropa. Ponašanje Delevićeve može da smiri i poboljša do usijanja napete odnose vlasti i opozicije", zaključuje Goati.\nSlaviša Orlović, vanredni profesor FPN, odgovarajući na pitanje Danasa zašto je Delevićeva važna i Vučiću i Đilasu, kaže da je članstvo u EU jedna od stvari oko koje postoji visok nivo saglasnosti i vlade i opozicije, osim DSS.\n"Od formiranja Vlade postojala je ideja da Milica Delević uđe u nju. Ona je jedno od "najevropskijih" lica Srbije, stručna, jako dobro upućena i sa dobrim ugledom u EU. Institucionalno, ona je predsednik Odbora za evropske integracije Skupštine Srbije. Dobro je da se pokaže kako vlast i opozicija mogu da sarađuju na određenim pitanjima koja su od državnog značaja, ali svako voli da iz toga izvlači poene", objašnjava Orlović.\nNa pitanje šta lideri SNS i DS žele da postignu stavljajući Dečevićevu u prvi plan, Orlović navodi da je "Vučiću delegacija sa njom bila jača, stručnija i reprezentativnija". "Đilas podseća da je DS konstruktivna opozicija i da i na ovaj način daje svoj doprinos evropskom putu Srbije, ali za to vreme ostatak naprednjaka izliva otrovna saopštenja protiv njega. On je hteo i da ukaže kako SNS nema dovoljno stručnih kadrova u toj oblasti, koji bi sutra vodili pregovore ako dobijemo datum", objašnjava Orlović.\nAleksandra Joksimović, predsednica Centra za spoljnu politiku, podseća da se Milica Delević dugo bavi evropskim integracijama, "a to je vrlo značajno i za vlast i za opoziciju. Čini se da su integracije jedan od domena čije važnosti su svesni i SNS i DS, a Delevićeva ima u toj oblasti iskustvo koje niko ne može da ospori", ocenjuje Joksimovićeva, dodajući da je jedan od kvaliteta Milice Delević to što "nije konfliktna ličnost".\nVukašin Pavlović, profesor FPN, navodi za Danas da je Delevićeva "pokazala da poseduje sve osobine neophodne za obavljanje važnih funkcija", zbog čega ne čudi podatak da je cene i predstavnici vlasti i opozicije.\n"Reč je izuzetnoj ekspertkinji koja je vrlo marljivo i odlično obavljala svoj posao kada je vodila Kancelariju za evropske integracije. Mislim da bi ona trebalo da igra značajnu ulogu i nakon otvaranja pregovora o članstvu u EU, ali u ovoj državi nikada nije zahvalno davati takve prognoze", smatra Pavlović.\nPredrag Simić, predsednik Foruma za međunarodne odnose Evropskog pokreta u Srbiji, kaže za Danas da Milica Delević "ima proverene kvalitete", ističući da je to jedna od retkih osoba na političkoj sceni Srbije "čije ime ni na koji način nije uprljano".\n"Milica Delević se ne dovodi u vezu ni sa jednom aferom, što u ovoj državi nije čest slučaj. Istovremeno, uživa veliki ugled i u zemlji i u inostranstvu, zbog čega su njene političke veze i uticaj u međunarodnim krugovima dragoceni u okolnostima kada Srbija pokušava da dokaže članicama EU da zaslužuje datum za početak pregovora", komentariše Simić.


Monetarna vlast Hongkonga pokrenula multi-bankarsku blokčein platformu za finansijsko trgovanje\nBTC $66.003 +5,95%\nETH $4.007 +5,37%\nXRP $1,13 +4,39%\nBCH $633 +4,12%\nEOS $4,60 +3,86%\nDOGE $0,25 +3,20%\nCentralna banka Hongkonga pokrenula je sopstveno blokčein rešenje za finansijsko trgovanje sa 21 bankom u avgustu.\nCentralna banka Hongkonga pokrenula je sopstveno blokčein rešenje za finansijsko trgovanje sa 21 bankom u avgustu, izveštava Financial Times (FT) 15. jula.\nZajedničko ulaganje između monetarne vlasti Hongkonga i finteh filijale OneConnect kineske kompanije Ping An Group ima za cilj da značajno smanji papirologiju u unapredi sigurnosti za učesnike, izveštava FT.\nGlavni cilj 21-partijske šeme je smanjivanje vremena i birokratije uključenih u registraciju novih privrednih preduzeća bankarskim uslugama “smootingh” preko transakcija.\nKoristeći blokčein, neke "transakcije" će se procesirati za samo jedan dan nasuprot trajanju do četrnaest dana koristeći trenutne metode, kako izveštava FT.\nPrvobitno najavljen u novembru 2017. godine, ovaj potez označava prvi primer regulatora koji "dovodi banke zajedno" kako bi poboljšao finansijsko trgovanje, kao što je to opisala zamenica izvršnog direktora Pinga, Džesika Tan. Kao što je Cointelegraph izveštavao u maju, prethodni dogovor o trgovinskom finansiranju iz HSBC-a bio je manja afera koja uključuje pojedinačnu banku.\n"Umesto pojedinačnih banaka koje pokušavaju ovo da urade, regulator pokušava da dovede banke zajedno", rekao je Tan za FT.\nPing An je već razvio blokčein rešenja za kinesko domaće tržište i nada se da će iste tehnologije imati uspeha i preko granice, prema FT. Kompanija, druga najveća osiguravajuća kompanija u Kini, sa imovinom vrednom 704 milijarde dolara, pridružila se R3 konzorcijumu koji je usredsređen na tehnologiju distribuiranog registra u 2016. godini.\nBanka Japana: Digitalne valute emitovane od strane centralne banke nisu efektivni ekonomski alat\nIBM studija: Centralne banke bi trebalo da izdaju digitalne valute\nPredsednik Erdogan: Turska će završiti testiranje digitalne lire 2020. godine


NaslovnaMoto SportDakar 2021, deseta etapa: Florimo odustao, Honda ubedljivo prva\nFoto: Fréderic Le Floc'h, A.S.O./F.Le Floc'h/DPPI\nDeseta etapa Dakar 2021 relija donela je novo iznenađenje. Posle jučerašnjeg odustajanja dva konkurentna, danas je od takmičenja odustao vodeći vozač u šampionatu. Uprkos tom odustajanju, Honda je imala ubedljivo najbolji dan ovogodišnjeg relija.\nDanašnja etapa dužine 583 km sa specijalom od 342 km, prepuna kamenja ispostavila se kao talična za dosada najkonstantnijeg vozača Dakar 2021 relija. Hose Ignasijo Korneho Florimo pao je na 252. kilometru etape. Iako je uspeo da dođe do cilja, Korneho Florimo se nije osećao dobro i rešio je da se povuče sa relija i ode na dalja medicinska ispitivanja. Srećom, posle pregleda ustanovljeno je da nije teže povređen, ali ipak ostaje žal što neće moći da nastavi sa takmičenjem, iako je bio na korak do pobede.\nHose Ignasijo Korneho Florimo završio takmičenje zbog pada Foto: Antonin Vincent, A.S.O./A.Vincent/DPPI\nIako je Korneho Florimo bio glavni konkurent za osvajanje Dakar 2021 relija, Honda je i dalje glavni favorit za pobedu. Na današnjoj etapi na prve tri pozicije završila su čak tri vozača Honde. Ubedljivo najbrži bio je Riki Brabek sa prednošću od 3 minuta i 15 sekundi u odnosu na drugoplasiranog Đoana Baredu, dok je sa zaostatkom od 5 minuta i 11 sekundi na trećem mestu završio Kevin Benavides.\nGabor Sagmajster završio je etapu na 64. mestu sa 2 časa, 32 minuta i 27 sekundi.\nDakar 2021, deseta etapa: rezultati etape\nU generalnom plasmanu Kevin Benavides i Riki Brabek izdvojili su se na prve dve pozicije sa razmakom od svega 51 sekundu, dok sa treće pozicije vreba Sem Sanderlend na KTM-u sa zaostatkom od 10 minuta i 36 sekundi.\nGabor Sagmajster trenutno je na 62. poziciji od 65 vozača i ima zaostatak od 30 časova, 30 minuta i 44 sekunde.\nDakar 2021, generalni plasman prvih 10 vozača nakon desete etape\nDakar 2021 reli ulazi u samu završnicu i preostalo je još samo dve etape do kraja takmičenja. Vozače sutra očekuje najduža etapa na ovogodišnjem takmičenju i već sutra bi neke stvari po pitanju pobednika mogle biti još jasnije.\nPrethodni tekstHonda GL1800 Gold Wing za 2021. – Krstarica za put na kraj sveta\nSledeći tekstKTM još 5 godina u MotoGP šampionatu


Home / Bela Palanka / Otvara se proizvodni pogon u Beloj Palanci\nOtvara se proizvodni pogon u Beloj Palanci\nObjavio PV , 05.11.2017.\nRadovi na adaptaciji prostora gde će biti otvoren proizvodni pogon kompanije ”Trendteks” u Beloj Palanci privode se kraju. U toku je i nabavka opreme koja će biti montirana u proizvodnom pogonu fabrike koja se nalazi na ulazu u Belu Palanku.\n”Očekujemo završetak radova na adaptaciji hale polovinom novembra i želim da istaknem zadovoljstvo dosadašnjim sprovedenim radovima što su nam potvrdili i predstavnici nadležnih firmi koje vrše kontrolu nad kvalitetom svega što je urađeno na adaptaciji prostora. Uporedo se vrši obuka svih prijavljenih za rad u fabrici i za sada je 150 njih prošlo obuku”- rekao je Goran Miljković, predsednik opštine. Za rad u fabrici postoji velika zainteresovanost tako da je predato oko 520 radnih biografija. Svi prijavljeni će proći obuku i nakon toga biće izvršena selekcija od strane kompanije ”Trendteks”. ”Dobro je što ćemo imati mogućnost da kod našeg prvog investitora uposlimo 250 ljudi i zbog toga fabrika tekstilne industrije predstavlja najveći kapitalni projekat u poslednje 2 decenije, ne zbog sredstava uloženih u adaptaciju, već zbog mogućnosti da otvorimo nova radna mesta i uposlimo naše sugrađane. Želim da upoznam javnost da trenutno pregovaramo i sa investitorima iz Austrije i Nemačke koji su zainteresovani za grinfild investicije, odnosno izgradnju proizvodnih pogona u industrijskoj zoni. Nakon poseta predstavnika kompanija, tokom kojih smo obavili sve informativne razgovore i obišli industrijsku zonu, očekujemo njihove odgovore do kraja meseca. Plan lokalnog rukovodstva je da do kraja 2018.godine otvori još 500 radnih mesta i to će biti glavni pokretač privrednog razvoja naše opštine a naš krajnji cilj je poboljšanje životnog standarda Belopalanačana”- istakao je Miljković.\nIreli ubrzo počinje sa gradnjom pogona u Pirotu\nNemci ozbiljno zainteresovani za strateško…\nKaravan “Duh mladosti” u Beloj Palanci\n← Previous Story Počela sa radom hidroelektrana Vrgudinac na Nišave kod Bele Palanke\nNext Story → Bela Palanka:Prvo masovno zapošljavanje


Vučić: Srbija nastavlja sardanju sa "Nokiom" - Radio televizija Pančevo\nVučić: Srbija nastavlja sardanju sa “Nokiom”\n9. decembra 2019. 0380\nPredsednik Srbije Aleksandar Vučić sastao se danas sa delegacijom finske kompanije Nokia, koju je predvodio Miko Lavanti, potpredsednik ove kompanije za centralnoistočnu Evropu i centralnu Aziju.\nPredsednik Vučić je istakao da Srbija planira da nastavi saradnju sa kompanijom Nokia, posebno u oblasti fiksne mreže i transportnih optičkih sistema. On je dodao da je za Srbiju izuzetno važno i to što može da koristi iskustva ove finske kompanije u razvoju preduzetništva u oblasti informacionih tehnologija.\nFinska kompanija Nokia, jedan od najvećih svetskih proizvođača telekomunikacione opreme, zapošljava oko 100.000 ljudi u celom svetu, uključujući i velike centre u Finskoj, Francuskoj, Nemačkoj i Sjedinjenim Američkim Državama.\nAleksandra Miloševska 26. decembra 2020. 26. decembra 2020.\nVučić: Obaveza Srbije je da gradi prijateljstva širom sveta\nAleksandra Miloševska 12. marta 2021. 13. marta 2021.


Ambasada Irana demantovala napad na brod kod Omana\nTanjug 6. avgusta 2021. 10:21\nBEOGRAD – Ambasada Islamske Republike Iran u Beogradu je danas odlučno odbacila bilo kakvo učešće te zemlje u eksploziji broda „Merser Street“ kod Omana, demantujući tako optužbe Izraela i SAD.\n„Izraelski i američki režim optužili su Islamsku Republiku Iran za napad na ‘Merser Street’ bez iznošenja čvrstih, dokumentovanih i prihvatljih razloga“, navodi se u saopštenju ambasade dostavljenom Tanjugu.\nNapominje se i da Iran traga za planerima ovog napada koji se, kako se navodi, dogodio u međunarodnim vodama, kao i da ta zemlje osuđuje sve terorističke akte i napade na trgovačke brodove.\nSaopšteno je da izrečene optužbe na račun Irana nemaju potporu u verodostojnim informacijama i nezavisnim i validnim istragama, zbog čega „odlučno odbacujemo te navode i upozoravamo na sve avanturističke radnje, upotrebu sile ili pretnju upotrebom sile od strane Sjedinjenih Država i Izraela“.\nIz ambasade poručuju da će Iran odgovoriti na svaki napad na državne interese i građane Irana, i da je konkretno u ovom slučaju reč o sabotaži Izraela koji nastoji da poremeti trenutni proces nuklearnih pregovora između Irana i grupe zemalja P4 + 1 (Britanije, Francuske, Rusije i Kine te Nemačke).\nU saopštenju navode da je jačanje mira i stabilnosti u regionu Persijskog zaliva jedan od najvažnijih spoljnopolitičkih prioriteta Irana, i da je ta zemlja oduvek podržavala slobodnu plovidbu u ovom regionu.\nZapočeta evakuacija na španskom ostrvu La Palma nakon upozorenja na…


FUAD JE MALO NERVOZAN: Umjesto da zaradi platu, Kasumović se bavi Nezirom Pivićem i SDA - ZENICAgrad.INFO\nFUAD JE MALO NERVOZAN: Umjesto da zaradi platu, Kasumović se bavi Nezirom Pivićem i SDA\nPosted on 20. Jula 2020. 20. Jula 2020. By\nKako se približavaju izbori aktuelni gradonačelnik Zenice Fuad Kasumović pokazuje sve veću nervozu. Umjesto da radi i zaradi platu rješavajući probleme u ovom gradu, Kasumović se sve intenzivnije bavi Strankom demokratske akcije Zenice i predsjednikom Nezirom Pivićem.\nA problema otkako je došao da upravlja Zenicom nikad više. NK “Čelik” i “Zenicatrans” ovaj samoprozvani ekspert je nizom sumnjivih poteza dokrajčio i gurnuo na dno, a grad je prošle jeseni ostao bez još jednog važnog simbola – sajma “ZEPS”, jer je gradska uprava na čelu s Kasumovićem nakon 25 godina odlučila da najveći privredni sajam u državi ovom gradu nije potreban.\nIstovremeno nastavlja da od Gradskog vijeća pravi cirkus i da vrijeđa sve one koji se na klanjaju svome “kralju”, a sada se obrušio i na porodice šehida poručujući da mu ih je “preko glave”. Sa druge strane, gradonačelniku ne smetaju firme kojima pogoduje da rade seoske puteljke i mostiće, skupe žardinjere i klupe od basnoslovnih 2.500 maraka ili dok od gradskog budžeta, javne uprave i javnih preduzeća u gradu pravi svoju privatnu prćiju. Ne smeta, jer poziciju gradonačelnika vidi jedino kao priliku da uveća enormno bogatstvo koje je stekao dok je godinama uživao na visokim pozicijama kao kadar SDA.\nKasumović ne propušta priliku da udara po svojoj bivšoj stranci i predsjedniku zeničke SDA Neziru Piviću, univerzitetskom profesoru, najmlađem doktoru pravnih nauka i aktuelnom zamjeniku ministra pravde BiH, ali i drugim bivšim stranačkim kolegama o čijim referencama može samo sanjati, znajući da odbrojava posljednje dane svog prvog i sigurno jedinog mandata na čelu Zenice. Zna Kasumović da će ga građani na jesen poslati na političko smetljište, pa zato i ne haje što ostavlja nered novom gradonačelniku kojem će trebati barem dva mandata da vrati Zenicu na kolosijek napretka i jedinstva.\nPrevious Post: Izetbegović: Srbi treba da se zabrinu što imaju toliko ljudi spremnih da hladno ubijaju komšije\nNext Post: Ambasador Johann Sattler uručio dva respiratora Kantonalnoj bolnici Zenica


Izložba fotografija pod nazivom „Očuvanje i vrednovanje muslimanske i bošnjačke tradicije, običaja na seoskom području kroz objektiv Crnogorca pravoslavca“, autora Željka Đukića, biće otvorena u četvrtak, 7. novembra, u kući Rista Ratkovića u Bijelom Polju, sa početkom u 18 časova.\nNa tom projektu Đukić je radio duže od pola godine.\nNa izložbi će biti predstavljeno 250 fotografija velikog formata, a za potrebe promocije projekta izrađena je i publikacija koja će biti distribuirana narednih dana. Izrađen je i web sajt koji će biti aktivan nakon izložbe.\n“Na ovaj način želim da dam doprinos promociji i afirmiaciji Bijelog Polja kao grada multietničnosti, multikulturalnosti, tolerancije i jednakih prava za sve. Kroz projekat želim da putem fotografije evociram i promovišem tradiciju i kulturu života muslimanskog i bošnjačkog naroda koji živi u ruralnim sredinama”, rekao je Đukić.


U Srbiji najpopularniji Viber - Tehnologije - Dnevni list Danas\nPočetna » Život » Tehnologije » U Srbiji najpopularniji Viber\nU Srbiji najpopularniji Viber\nDigitalne servise na mobilnom telefonu prošle godine koristilo je oko pet miliona građana Srbije, a najpopularniji je bio viber koga je koristilo 77 odsto ispitanika, pokazuje istraživanje agencije TMG Insights, koja je deo velike međunarodne grupacije Kantar.\nIza vibera nalazi se fejsbuk koga je koristilo 68 odsto ispitanika, treće mesto dele instagram i fejsbuk mesindžer sa 59 odsto, a četvrti je vocap koga je koristilo 55 odsto ispitanika, saopštila je agencija.\nPolovina ispitanih građana čita vesti preko novinskih aplikacija na mobilnom telefonu, a mape, navigaciju i turističke aplikacije koristi nešto manje od trećine. Raste broj ljudi koji gledaju TV programe na mobilnom telefonu, kao i broj onih koji igraju igrice, dok izuzetno visok broj građana koristi desktop ili laptop računar, skoro 80 odsto.\nKonzole za igrice ima oko šest odsto, dok pametne satove koristi tri odsto građana. Iako mali procenat građana ima najsavremenije digitalne uređaje i servise, kao što su pametni uređaji za domaćinstvo, uređaj za virtualnu stvarnost, pametne narukvice ili slično, u Srbiji taj broj iz meseca u mesec sve više raste. Kantar je međunarodna kompanija za tržišna i društvena istraživanja i posluje u Srbiji više od 20 godina. TMG Insights je deo velike istraživačke grupacije Kantar.\nOva međunarodna kompanija za tržišna i društvena istraživanja, posluje u Srbiji više os 20 godina (bivši TNS Medium Gallup). Istraživanje se sprovodi na nacionalno reprezentativnom uzorku građana Srbije, uzrasta od 15 do 65 godina na mesečnom nivou. Intervju se obavlja licem u lice, u domaćinstvu ispitanika. Mesečno anketiranje obuhvata uzorak od preko 1.200 ispitanika, dok se na godišnjem nivou ispita više od 14.400 građana Srbije, piše u saopštenju.\nTehnologije • danas 13:17\nUnited Grupa, vodeća telekomunikaciona i medijska kompanija u Jugostočnoj Evropi u okviru koje posluje i SBB, saopštila je danas da je lansirala EON platformu i u Grčkoj, koja je predstavljena zajedno sa EON paketima uz superbrzi optički internet i fiksnu telefoniju.\nTehnologije • 20.10.2021. 10:39\nSBB kompanija danas je saopštila da su Zrenjanin i...\nSvet • 20.10.2021. 09:33\nFejsbuk menja ime?\nNajveća društvena mreža Fejsbuk planira da menja naziv kompanije...\nTehnologije • 19.10.2021. 13:56\nSBB: EON Kids ponuda obogaćena daljinskim upravljačima namenjenim najmlađim korisnicima\nSBB kompanija danas je obogatila svoju ponudu EON Kids...


Medicinska sestra u Domu zdravlja i njena koleginica na intenzivnoj nezi više neće imati iste plate - Ozon Media\nMedicinska sestra u domu zdravlja i njena koleginica zaposlena na intenzivnoj nezi uskoro neće imati iste plate.\nA lekari primarijusi supspecijalisti naći će se u najvišim platnim grupama, koje su ranije bile rezervisane isključivo za rukovodioce.\nOvo su, samo neke od novina koje donosi predstojeća reforma sistema plata u Srbiji. Nadležni obećavaju da je ostavljen prostor da se između radnih mesta napravi razlika u pogledu odgovornosti, uslova rada, kreativnosti, rizika kojem se osoba izlaže i drugih specifičnosti posla.\n„Kadar sa visokom stručnom spremom, tokom radnog veka na istom radnom mestu, moći će svoju zaradu da uveća čak do 40 odsto“, ističu u Ministarstvu državne uprave i lokalne samouprave.\n„Primera radi, nastavnik početnik, sa postojećom zaradom od oko 43.000 dinara, mogao bi na osnovu svojih performansi da dostigne platu i od 60.000“, navode.\n„Reforma plata doneće i veću socijalnu jednakost, a to će biti učinjeno smanjivanjem razlike između onih koji najviše i najmanje zarađuju i to ne kroz smanjivanje viših zarada, već kroz podizanje nižih. I dok je ranije raspon između najniže i najviše plate iznosio čak devet, kroz primenu Zakona o platama smanjiće se ispod sedam. To će uticati na ravnomerniju distribuciju, podizanje životnog standarda i smanjenje siromaštva“, navode.\n„Iako jedno radno mesto pripada određenoj familiji, a samim tim i istoj platnoj grupi, uvođenjem vrednovanja specifičnosti posla ona će se ipak razlikovati. To će od posebnog značaja biti za medicinske sestre, pa će one koje rade teže poslove od starta biti plaćane više“, kažu u Ministarstvu.\n„Zaposleni neće kao ranije biti svrstavani u tačke, već u fleksibilne raspone, koji će osim jasne diferencijacije i vrednovanja različitih radnih mesta, omogućiti nagrađivanje onih institucija koje odgovorno i pametno upravljaju finansijskim sredstvima, kao i onih zaposlenih koji u najvećoj meri doprinose unapređenju rada institucije“, kažu nadležni.\nTri nezgode, dve povređene osobe


Grenel: Ostavili smo pitanje granica po strani - BIGportal.ba\n9 Septembra, 2020 9 Septembra, 2020 0178\nSpecijalni savetnik predsednika SAD Ričard Grenel kaže da je cilj sporazuma Beogada i Prištine u Vašingtonu da se granice ostave što je više moguće po strani.\nGrenel je ocenio da će sporazum sa insistiranjem na ekonomiji imati odjeka i na međunarodnom planu.\nOn je to izjavio za “ACLJ.org“, program čiji su voditelji i autori advokati Džej i Džordan Sekulov (Jay i Jordan Seculow), a link emisije je postavio na svom nalogu na Tviteru.\nGrenel je podsetio na značaj ekonomskog sporazuma – na otvaranje radnih mesta, stvaranje uslova za poslovanje …\nPodsetio je da je sporazum uključio i priznavanje diploma, otvaranje avio-linije Beograd-Priština i razvoj železničkog i drumskog sabraćaja, što će doprineti jačanju trgovinske razmene.\nGrenel je rekao da su SAD dogovarajući na pitanje o značaju sporazuma na međunarodnom planu, ne samo za Izrael već i za geopolitički mir..rekao da su SAD nastojale i da region bude više prozapadno orijentisan.\nZa Srbiju, gde 100 procenata enegije dolazi iz Rusije to znači okretanje ka drugim izvorima snabdevanja, obe strane su se dogovorile da diversifikuju izvor snabdevanja, rekao je Grenel.\nPo rečima specijalnog savetnika predsednika SAD Donalda Trampa, sporazum će produbiti veze sa Izraelom, Srbija će premestiti ambasadu do jula u Jerusalim, Kosovo i Izrael će se međusobno priznati, što će pojačati njihove međusobne odonose.\nNa pitanje da prokomentariše to što je i BiH razmišlja da ambasadu pomeri u Jerusalim (reč je o predlogu srpskog člana predsedništva BiH Milorada Dodika) i da li je reč o udaljavanju od Rusije, Kine, Grenel je naveo da sve to čini SAD bezbednijim.\nDžej Sekulov, radio i TV voditelj, između ostalog je i Trampov privatni advokat i zastupao ga je i u januaru na suđenju pred Senatom. Nejgov sin Džordan takođe je advokat, politički savetnik, bivši bloger Vašington posta.\nKoliko će Falćineli zarađivati u Zvezdi?


Vreme 1262 - Fudbal i nasilje: Ćutanje ispred zivog zida\nVEČITI DERBI: Država, klubovi, navijači\nKako je moguće da klubovi koji duguju milione na ime neplaćenih poreza ili, kao FK Crvena zvezda, ne isplaćuju plate zaposlenima u klubu i igračima, koji nemaju para da vrate osnovne dugove iz prošlosti da bi dobili licencu za takmičenje u Evropi, a uskoro neće imati ni za licencu u Srbiji, i dalje "posluju", rade i oko njih se "vrti" veliki novac? Ovo bi mogao da se zapita svako ko imalo prati fudbal u Srbiji, koji je, kako je više puta pisano na stranicama ovog nedeljnika, odavno postao generator svake vrste nasilja. Poslednji u nizu neslavnih događaja desio se kada je redakcija "Reportera", specijalizovanog informativnog programa TV B92, objavila priču na ovu temu i, kako to sada već rutinski biva, bila od strane čelnika klubova napadnuta što se usudila da postavlja pitanja o tome kako se upravlja najvećim fudbalskim klubovima u Srbiji.\nProgram je emitovan u ponedeljak, 2. marta 2015. godine, i nakon samo sedam dana je, na neki način, zabranjen zbog bezbednosti novinara koji ga prave, kako je saopštio B92. Ako je ugrožena bezbednost novinara u zemlji koja ima najmanje tri nerazjašnjena ubistva novinara i na desetine napada, onda to jeste veliki problem, i potrebno je videti o čemu je reč i kako je moguće da se takve stvari i dalje dešavaju.\nTema koju su novinari B92 pokušali da "otvore" tiče se budućnosti najvećih srpskih klubova kao i sadašnjeg "stanja" u njima, koje se ni po čemu ne razlikuje od onog u poslednjih desetak i više godina: klubove javno vode "sportski radnici" i političari, začinjeni ponekim privrednikom, iza scene veliki uticaj imaju navijačke grupe predvođene osobama sa kriminalnim dosijeima i razni menadžeri, koji upravljaju karijerama fudbalera i vode glavnu reč na fudbalskoj pijaci.\nImamo zvaničnu vladu i "vladu u senci" kod koje se ide po mišljenje kada su važne stvari na dnevnom redu, a sada je na stolu budućnost ovih klubova jer za njihovo izdržavanje nema novca u državi, a nema ni entuzijastičnih privrednika koji bi na tu zabavu trošili svoj novac. Svemu treba dodati lični angažman predsednika Vlade Srbije Aleksandra Vučića, osvedočenog navijača Crvene zvezde, čoveka koji ima ličnu istoriju na severnoj tribini stadiona koji se odnedavno zove "Rajko Mitić". Vučić je dve godine unazad mnogo obećavao, a sada nam je saopštio da je "udario u zid i da nema rešenje" za pitanje vlasništva nad najvećim srpskim klubovima.\nNAPAD NA NOVINARE: U trenutku kada se javnosti učinilo da se dešavaju nekakve promene na medijskoj sceni jer je RTV B92, kao simbol balansiranog informativnog programa, počeo da pokazuje znake oporavka od dvogodišnje apatije, i to najavljivanjem nove sezone "Insajdera" i nove emisije "Reporter" iz "kuhinje" "Insajdera", već na prvom koraku dogodio se sukob koji je obesmislio sva očekivanja.\nNovinari "Reportera" su pokušali da naprave polusatnu emisiju u kojoj bi iznova otvorili pitanje finansiranja Zvezde i Partizana, koji su dužni raznim poveriocima milione evra, a pored toga nisu izmirili porez prema državi. Takođe, novinari su pokušali da utvrde da li to što u upravama klubova sede političari zapravo sprečava druge institucije da rade svoj posao – istraže, utvrde nepravilnosti i postupe po zakonu.\nOva tema nije nova, ali nikada do kraja nije razjašnjena i opravdano je pitati ljude u klubovima o ovim stvarima. Da li su novinari uradili posao kako treba, da li su na nepriličan način postupali pokušavajući da izmame odgovore vodećih ljudi iz ovih klubova, drugo je pitanje i o njemu bi moglo da se debatuje, da je sa strane Zvezde i Partizana postojala želja da sa novinarima razgovaraju. Ovako, i pre nego što je program emitovan, napravljen je front, klubovi su izdali svoja saopštenja o onome što još nisu ni videli i medijski rat je pokrenut. Prethodni veliki serijal koji je došao iz redakcije "Insajdera" bavio se "fudbalskom mafijom", a doneo je velika uzbuđenja u javnosti, ali se realno ništa nije dogodilo.\nZapravo, da paradoks bude veći, posledice tog serijala oseća samo njegova autorka Brankica Stanković, koja je godinama pod posebnim policijskim obezbeđenjem, jer je bilo procenjeno da je njen život u opasnosti zbog onoga što je objavljeno u "Insajderu". I sada, kada B92 emituje program sa sličnom temom, umesto da se razgovara o toj temi, na novinare ove kuće se opet stavlja meta; oni bivaju optuženi u minikampanju na TV Pinku, koju vode potpredsednik FK Partizan Milorad Vučelić i član uprave FK Crvena zvezda Nebojša Čović, u jutarnjem i večernjem programu ove televizijske stanice.\nUmesto da govore pred kamerama TV B92 i odgovore na pitanja, a ako su novinari u krivu to i pokažu, pomenuti dvojac je istupio ispred svih i pokrenuo napad na Brankicu Stanković i druge novinare koji su se bavili ovom temom. Pokušali su da nam objasne da je manje važno kako klubovi rade od toga ko je zapravo Brankica, sa kim se ona sastaje, ko nju i zašto štiti. Kao da je ona sama sebi uvela policijsku zaštitu koja ju je na neki način stavila u kućni pritvor poslednjih pet godina.\nKO UPRAVLJA KLUBOVIMA: Pojavljivanje Čovića i Vučelića bilo je "simptomatično". Čović nema značajnu ulogu u FK Crvena zvezda, a Vučelić je ove zime doživeo veliki povratak u FK Partizan iako je daleko od mesta na kome se donose odluke. Vučelić je potpredsednik kluba sa ulogom da se pojavljuje u javnosti, između ostalog i da se javnost ne bi mnogo bavila drugim članovima uprave: Zoranom Popovićem, predsednikom kluba, i još nekim ličnostima koje su iz vladajućeg SNS-a.\nČović je imao veliki uticaj u klubu prvih šest meseci pošto je Vučić u decembru 2012. godine uveo "vanredne mere", ali je nakon toga udaljen i sada slovi samo za člana uprave. U klubu za najuticajnijeg smatra Slaviša Kokeza, prijatelj Vučićev, koji je takođe član Upravnog odbora, ali važi za sivu eminenciju koja o svemu odlučuje. U Zvezdi je na važnom mestu i Zvezdan Terzić, ali njegova formalna ovlašćenja ne mogu da dobace do Kokezinog autoriteta, koji dolazi iz pretpostavljene političke pozadine.\nZbog čega Kokeza ili Terzić, ili predsednik kluba Svetozar Mijailović nisu želeli da govore za "Reporter", i dalje je nepoznanica i teško je pravdati se time da je ideja tog "serijala" da klubovi budu uništeni, da neki ljudi odu na robiju, a da neki drugi budu javno "prokazani", kako se čuje u neformalnim objašnjenjima.\nS druge strane, neformalna vlada u oba kluba sastavljena je od viđenijih vođa ekstremnih navijačkih grupa i raznih menadžera koji upravljaju karijerama fudbalera u većoj meri nego same uprave klubova. U situaciji u kojoj se srpski fudbal nalazi u poslednje dve decenije, kada je jedini realan prihod onaj od prodaje talentovanih igrača, normalno je da su se oko tog plena sjatili mnogi koji su prepoznali interes da lako zarade dosta novca. Najsvežiji primer iz zimskog prelaznog roka je Partizanova prodaja najboljeg igrača Petra Škuletića Lokomotivi iz Moskve, kada je upravo Vučelić rekao da je Škuletićevom menadžeru Raji Božoviću pripalo 800.000 evra.\nAko je potencijalna zarada od prodaje jednog igrača tolika, a može da bude i mnogo veća, onda je jasno koliko novca i uticaja imaju vlasnici fudbalera na ono što će se u klubu ili reprezentaciji dešavati, jer sami često imaju više novca od klubova. Iz toga sledi da, i pored toga što je neko u upravi, pravi uticaj dolazi prodajom fudbalera, jer će zahvaljujući toj transakciji taj neko biti imućniji od kluba za koji kao radi.\nVUČIĆEV ZID: Ponovljeno priznanje Aleksandra Vučića da on i njegova vlada ne mogu da reše probleme koje generišu veliki klubovi nije iznenađenje. On se susreo sa istim stvarima, o kojima smo pisali, kao i njegovi prethodnici, samo se činilo da će on iznutra bolje razumeti čitav mehanizam. Porazno je, međutim, što on nije ni pokušao da menja taj mehanizam, već se zadovoljio time da upravljanje klubova nekako kontroliše postavljajući sebi bliske ljude na važna mesta. Na taj način Vučić sigurno ima punu informaciju o tome šta se sve dešava u klubovima, ali nam ne govori na kakav je to zid naišao kada je pričao o njihovom uređivanju.\nRekao je da niko ne podržava privatizaciju, a svi znamo da to nije stvar javne i referendumske podrške nego sprovođenja zakona. Važeći zakon o sportu predvideo je sprovođenje postupaka privatizacije, ali je i tu zapelo kod "političke volje". Vučić ima apsolutnu većinu u parlamentu i slaba su opravdanja da neko još treba da ga podrži. Svi ga podržavamo da zaustavi nasilje u sportu, da demilitarizuje i dekriminalizuje tribinu i vrati sport običnom svetu. To se neće dogoditi finansijskim iznurivanjem Zvezde i Partizana nego konkretnim potezima institucija, koje o tome treba javno da govore.


Kosmetski odred je NAJVEĆA TAJNA Srbije, evo zašto je UNIŠTEN | DNEVNE\n“Nakon povlačenja, dogovorenom broju jugoslovenskog i srpskog osoblja biće dozvoljeno da se vrate da bi ovavljali sledeće funkcije: vezu sa međunarodnom civilnom misijom i međunarodnim snagama bezbednosti, obeležavanje/čišćenje minskih polja, održavanje prisustva na srpskim istorijskim lokalitetima, održavanje prisustva na ključnim graničnim prelazima. Zatim se u napomenama navodi da će “povratak osoblja biti pod nadzorom međunarodnih snaga bezbednosti (KFOR) i biće ograničeni na mali dogovoreni broj ( stotine, ne hiljade)”. Dakle, svaki povratak osoblja bi trebalo da bude dogovoren i dozvoljen, i samo u cilju obavljanja četiri navedene funkcije ( veza, obeležavanje/ čišćenje minskih polja i prisustvo na istorijskim lokalitetima i ključnim graničnim prelazima).”\n“U skladu sa Rezolucijom 1244 Saveta bezbednosti UN, ne postoji mogućnost slanja 1000 vojnika iz bilo kojeg drugog razloga osim gore pomenuta četiri ili bez prethodnog dogovora. Štaviše, sve četiri navedene funkcije bez problema garantuju ili KFOR ili (tzv.) Kosovske bezbednosne organizacije, i takva odluka bi u ovom trenutku bila anti-istorijska.


Džaferović se sastao sa Ursulom fon der Lajen\nTanjug 1. oktobra 2021. 06:51\nSARAJEVO – Član Predsedništva Bosne i Hercegovine Šefik Džaferović izjavio je posle sastanka sa predsednicom Evropske komisije Ursulom fon der Lajen da je to bio sastanak podrške kada je reč o evropskom putu BiH i unapređenju funkcionalnosti u samoj državi.\n„Predsednica Evropske komisije je prvi put u BiH. Znali smo da ona snažno podržava naš evropski put, a i svih država Zapadnog Balkana“, rekao je on, preneo je Klix.ba.\nDžaferović je naveo da Fon der Lajen zna da je u BiH u stanju blokade, ali i da, kako je naveo, ona očekuje da to bude odblokirano.\nJedna od važnih tema razgovora je bila ekonomska podrška BiH, a Džaferovića je interesovalo da li je EU još uvek zainteresovana za ideju zajedničkog regionalnog tržišta koja je dogovorena u okviru Berlinskog procesa na samitu u Sofiji, međutim nikada nije došlo do značajnije realizacije.\n„Interesovalo me je kako tu stvari stoje i koje je njeno viđenje. Pre toga smo govorili o ‘Mini šengenu’, a zatim je EU došla sa tim Sporazumom o zajedničkom regionalnom tržištu koja ima iste principe kao i Šengen, međutim to neko blokira. Dobio sam odgovor da će te stvari biti proverene detaljno i da će se videti šta je s realizacijom“, rekao je on.\nNaglasio je da se od zemalja regiona traži da se dogovore oko pitanja oko kojih je već postignut dogovor na tadašnjem sastanku u Sofiji kada su svi prihvatili ideju Zajedničkog regionalnog tržišta.


B2B komercijalista 3D štampača, opreme i… - Voxellab d.o.o.\nB2B komercijalista 3D štampača, opreme i materijala\nVoxellab je kompanija fokusirana na vrhunska dostignuća iz oblasti 3D tehnologija i lider u primeni novih tehnologija. Tehnička opremljenost uređajima za 3D štampu, aditivnu proizvodnju, 3D skeniranje i pratećim softverima poslednje generacije nas čini jedinstvenim u regionu. Voxellab je zastupnik vodećih proizvođača opreme, softvera i materijala iz ovih oblasti.\nPozicija komercijaliste u oblasti 3D tehnologija za biznis korisnike - 3D štampači, 3D skeneri, materijali i prateća oprema\nKonstantno učenje o tehničkim karakteristikama opreme i mogućnostima implementacija\nPrezentovanje proizvoda, pronalaženje novih kupaca, kontaktiranje postojećih kupaca\nMinimalno srednja stručna sprema (prednost imaju kandidati tehničkih, elektrotehničkih, mašinskih, politehničkih profila)\nPotrebno iskustvo u komercijalnim poslovima i prodaji tehničke robe\nNeophodno dobro poznavanje rada na računaru\nNeophodno veoma dobro znanje engleskog jezika\nPoželjno iskustvo u online prodaji\nStalno zaposlenje, redovnu platu i doprinose\nBonusi za posebne poslovne rezultate\nMi smo firma koja se bavi upotrebom, primenom i razvojem novih tehnologija. Fokusirani smo na vrhunska dostignuća iz oblasti 3D tehnologije, uključujući 3D štampu, 3D skeniranje, 3D modeliranje i softverski razvoj. Naš cilj je da napravimo 3D revoluciju u Srbiji, čineći ove tehnologije budućnosti pristupačne svima. Potrebno je da imate ideju, ostalo prepustite nama!


'SB' OTKRIVA: Dodik je inscenirao incident sa zastavom nakon što su mu Komšić i Džaferović rekli da će o formiranju Vijeća ministara razgovarati tek kad se izabere Vlada Federacije BiH! | Slobodna Bosna\nDanašnji sastanak kojeg je on žurno zakazao, nije propao zbog zastava, nego zbog toga što je Milorad Dodik ostao bez glavne i jedine tačke dnevnog reda- imenovanje predsjedavajućeg Vijeća ministara.\nMilorad Dodik, predsjedavajući Predsjedništva Bosne i Hercegovine, danas je napustio sastanak u zgradi Predsjedništva kojeg je jučer zakazao sa druga dva člana Željkom Komšićem i Šefikom Džaferovićem. Tema sastanka trebalo je biti imenovanje predsjedavajućeg Vijeća ministara, pa je Dodik na konsultacije pozvao i predstavnike drugih stranaka zastupljenih u Predstavničkom domu Parlamnetrne Skupštine BiH. Kako je ranije najavljeno, budući predsjedavajući Vijeća ministara BiH trebao bi biti Zoran Tegeltija, bivši ministar financija u Vladi Republike Srpske.\nDodik je, kako se službeni tvrdi, a to je kazao i Šefik Džaferović, sastanak s njim i Željkom Komšićem napustio nakon što je odbijen njegov zahtjev da se iz sale iznese zastava Bosne i Hercegovine. Prije toga Dodik je tražio da se uz zastavu BiH postavi zastava Republike Srpske, što su Komšić i Džaferović također odbili.\nNo, prema izvorima portala "SB" zastava je bila samo povod da Milorad Dodik napusti sastanak sa dvojicom kolega iz Predsjedništva BiH. Pravi razlog bio je taj što su mu prethodno Šefik Džaferović i Željko Komšić saopćili da oni ni njihove stranke neće sudjelovati u formiranju Vijeća ministara BiH, pa time ni izboru predsjedavajućeg, sve dok se prethodno ne konstituira Vlada Federacije Bosne i Hercegovine. Dodiku, kojem se neobično mnogo žuri da postavi svoje ljude u državnoj Vladi, ovaj red poteza, inače logičan i uobičajen, nije se dopao, a očito a mu je i pobrkao neke planove koje je prethodno usuglasio sa Draganom Čovićem, liderom HDZ-a BiH.\nDakle, današnji sastanak kojeg je on žurno zakazao, nije propao zbog zastava, nego zbog toga što je Milorad Dodik ostao bez glavne i jedine tačke dnevnog reda- imenovanje predsjedavajućeg Vijeća ministara.


Nađa Milijančević - svetski je ambasador BKFC-a\n7. maja 2021. - 12:34\nMlada Zemunka Nađa Milijančević, dvostruka evropska i svetska šampionka u kik boksu u kategoriji juniora, izabrana je među malobrojne uspešne i atraktivne promoterke organizacije sve popularnijih “borbi golim pesnicama“ – BKFC.\nOva nova disciplina borilačkih veština, boks bez rukavica, nastala 2018. godine u Filadelfiji i u svetu i kod nas stiče sve više poklonika, a među promoterkama su najveće šampionke sveta, među kojima i Pejdž van Zant ili Rejčel Ostovič. Sada i jedna prelepa dvadesetogodišnja Zemunka, koju ćemo pratiti u trijumfalnim pohodima na pehare. Svoje uspehe duguje Kik boks klubu “Zemun“ i “Topić timu“.\nU jednom od asova, Odbojkaškom klubu “As – Batajnica“ Nađina sestra Nikoleta Milijančević je već sa osam godina počela da predano trenira odbojku. U srednjoj školi promenila je klub i otišla u “Vizuru“, da bi poslednju utakmicu odigrala u dresu\nOK “Omladinac“ iz Novih Banovaca.\nPrethodni tekstVremeplov, 7. maj\nSledeći tekstPoloženi venci na spomenik Oslobodiocima Zemuna


Saradnik Instituta za tržišna istraživanja (IZIT) Saša Đogović izjavio je da poslovni ambijent u Srbiji karakterišu samo signali najava i nagoveštaja, da je ekonomija Srbije trenutno u "v.d"...\nSrbija će ove godine moći da traži dozvolu za izvoz svinja\nSrbija će krajem godine moći od Evropske unije da traži dozvolu za izvoz svinja u zemlje članice, ukoliko se do tada ne pojave nova žarišta klasične kuge svinja, izjavio je Budimir Plavšić...\nPastor: Status kandidata otvara nove fondove EU za Srbiju\nPotpredsednik Vlade Vojvodine Ištvan Pastor izjavio je da dobijanje statusa kandidata za EU otvara velike mogućnosti za Srbiju za korišćenje novih značajnih evropskih finansijskih fondova.\nMirović: MMF uništava Srbiju\nČlan Predsedništva Srpske radikalne stranke (SRS) Dejan Mirović izjavio je danas da Međunarodni monetarni fond (MMF) uništava privredu, ekonomiju i bankarstvo Srbije, jer zahteva da se proda...\nŠapić: Most na Adi košta 161 milion €\nMost na Adi košta tačno 161 milion evra! To je cifra do koje su došli grad Beograd, banke, državni revizor i francuska kompanija "Luis Berger", koja je bila nadzorni organ na ovom velikom...\nŠoškić: U aprilu moguća najniža inflacija\nFinansijski sistem Srbije je stabilan i očekuje se nastavak pada inflacije, rekao je guverner Narodne banke Srbije (NBS) Dejan Šoškić. On je dodao da će u narednih nekoliko meseci inflacija ući...\nMrkonjić: Novi "Jat" do kraja meseca\nMinistar infrastrukture i energetike Milutin Mrkonjić izjavio je da bi u narednih mesec dana trebalo da bude rešen problem "Jat ervejza", osnivanjem nove srpske aviokompanije.\nMere za podršku privrede uz subvencije za poljoprivredu\nMinistar ekonomije Srbije Nebojša Ćirić izjavio je danas da je Vlada Srbije usvojila oko šest milijardi dinara vredan paket subvencija i mera za pomoć privredi. Takođe, Vlada je usvojila i tri...\nRate sve teže i za građane i za firme\nBankarski sektor možda jeste najstabilniji u Srbiji, kako se to često ističe, ali mu i pored toga predstoji vrlo teška godina. Prema rečima samih bankara, najveći problem predstavlja rast...


Metalac Grupa - Članci poređani po datumu: decembar 2015\nDragoljub Vukadinović – Dobitnik nagrade za životno delo „Stvaratelji za stoleća“\nutorak, 29 decembar 2015 08:53 Objavljeno u Vesti\nUpravo u godini u kojoj je obeležio 40 stvaralačkih godina u Metalcu, od kojih više od 25 na njegovom čelu, stigla je informacija da je Dragoljub Vukadinović medju dobitnicima Velike nagrade za životno delo u preduzetništvu pod nazivom “Stvaratelji za stoleća” na području Centralne I jugoistočne Evrope.\nSvečanost dodele nagrada bit će održana u Dubrovniku, u martu 2016. godine u okviru III Regionalnog samita preduzetnika Srednje i Jugoistočne Europe „300 NAJBOLJIH“. Projekt "STVARATELJI ZA STOLJEĆA" deo je sveobuhvatnog programa promocije I razvoja preduzetništva na području srednje I jugoistočne Evrope „PREDUZETNIŠTVO – PERSPEKTIVE 2050“. Medju 411 kandidata iz 9 zemalja, u više krugova selekcije, nagrade se dodeljuju u pet kategorija uz poseban značaj kategorije Nagrada za životno delo u preduzetništvu, koja se dodeljuje preduzetnicima koji su u kontinuitetu svoje karijere ostvarili posebne rezultate, koji su doprinijeli razvoju zajednice u kojoj žive i rade, te koji su vlastitim primerom inspirisali druge da svojim radom, znanjem i kreativnošću nesebično doprinose razvoju i boljoj budućnosti celokupne zajednice.\nOdluku o laureatima doneo je međunarodni Komitet za dodelu Nagrada i Priznanja "STVARATELJI ZA STOLJEĆA" kojeg čine istaknuti stručnjaci za ekonomiju, marketing, finansije i preduzetništvo, iz Nemačke, Austrije, Hrvatske , Slovenije, Srbije, BIH, Makedonije I Kosova. Predsednik Komiteta koji ima 15 članova je prof. dr. Sinša Zarić.\nPriznanje “Moj izbor” za metalčeve bebe\nutorak, 29 decembar 2015 07:52 Objavljeno u Vesti\nKomisija za dodelu priznanja "Moj izbor 2015" odlučila je da ovogodišnje najviše priznanje za društvenu odgovornost dobije akcija Fondacije Metalac “Deca, naša radost i bududnost”.\nNa svečanosti u Skupštini grada Beograda 29. decembra priznanje će biti uručeno Petrašinu Jakovljeviću, generalnom direktoru Metalca i predsedniku Fondacije. Aktivnos Fondacije Metalac, posvećena podsticanju mladih kadrova da zasnivaju porodice, uskoro puni 10 godina.\nIza akcije „Moj izbor“, koja se organizuje 6. put, nalaze se udruženje „Mojа Srbijа“ i Privredna komora Beogrаdа. Metalac je do sada nagradjivan 3 puta pre svega u kategoriji proizvoda Sve za kuću, a ove godine prvi put prima nagradu za društvenu odgovornost, ustanovljenu 2011.\nDeseta godina Fondacije Metalac - za budućnost rastemo zajedno\nponedeljak, 28 decembar 2015 15:00 Objavljeno u Vesti\nOd osnivanja Fondacije Metalac 2006. godine vrednosnim čestitkama od 500 do 4000 eura nagradjeno je 430 dece. Najviše upravo u 2015. kada je rođeno 56 dečaka i devojčica. Sveukupno, na ovaj način Metalac je uložio oko 450 000 eura u podsticanje svojih mladih kadrova da zasnivaju porodice i radjaju decu.\nI u jubilarnoj 2016. godini Fondacija Metalac organizuje humanitarnu akciju pod sloganom „Za budućnost rastemo zajedno“, koja i dalje za cilj ima pružanje doprinosa naporima društvene zajednice u borbi protiv „bele kuge“. Nagrade za svako novorođeno dete radnika Metalca se povećavaju i to: 1000 eura za prvo, 2000 eura za drugo, 3000 eura za treće, 4000 eura za četvrto i tako redom, po hiljadu eura više za svako sledeče. Blizancima, trojkama, četvorkama, kao i u drugim slučajevima rođenja više dece u jednom porođaju, dodeljivaće se od 2016. jedna novčana pomoć pripadajuća za poslednje po redu rođeno dete u porodici.\nTime kompanija Metalac, koja ima 14 preduzeća i 1950 zaposlenih, još jednom potvrdjuje da su joj ljudi na prvom mestu i da ima moralne i etičke norme duboko ukoronjene u sistem vrednosti i principe rada. Osim nagrada za novorođenju decu, svako dete radnika koje redovno studira ima stipendiju, svim radnicima se isplaćuju radničke a rukovodiocima menadžerske premije, obezbedjeno je dodatno penziono osiguranje za više od 300 zaposlenih, a u okviru Sportskog društva „Metalac“ podršku kompanije ima 6 sportskih klubova u kojima trenira više 600 članova, najviše dece i omladine. Kompanija Metalac tako potvrdjuje zašto već godinama ima reputaciju društveno odgovorne i, nadasve, jedne od najzdravijih Kompanija u Srbiji.\nAkcija Fondacije Metalac je postala zadivljujući primer odgovornosti prema zaposlenima, a posebno odnosa prema ženama i roditeljstvu.\nInače, na velikoj svečanosti uručenja vrednosnih čestitki Metalčevim bebama, 26. decembra u sportskoj hali Breza, zahvaljujući pomoći kompanije Metalac novogodišnje paketiće primilo i 1220 mališana polaznika vrtića i predškolskih ustanova u Gornjem Milanovcu.\nKonačno galerija proizvoda po meri kompanije\nponedeljak, 28 decembar 2015 14:10 Objavljeno u Vesti\nNa ukupno 700 m2 , stari kancelarisjki prostor pretvoren u moderno opremljen show room za sva Metalčeva proizvodna društva, sa prostorom za prezentacije, sastanke i promotivnom kuhinjom.\nOno što smo dugo godina priželjkivali imajući na umu sve širi portfolio proizvoda svih Metalčevih fabrika i gusti raspored poseta poslovnih partnera – konačno je postala realnost. Izložbena postavka celokupne ponude svih proizvodnih društava sada je na jednom mestu u renoviranom prostoru iznad restorana. Uključujući i stepenišni ulazni prostor, svi sadržaji su smešteni na oko 700m2, a obuhvataju i dve velike kancelarije za susrete sa strankama kao i prostor za poslovne prezentac ije i edukacije.\nU okviru ovog velikog zahvata posle skoro 25 godina renoviran je i restoran za stranke.\nMetalac zadovoljan postignutim\npetak, 25 decembar 2015 00:00 Objavljeno u Vesti\nImajući na umu očekivani dalji pad prodaje na tržišti Rusije i Ukraine, gde ima svoja preduzeća, Metalac je zadovoljan ukupnim prihodom koji će na nivou Grupe biti preko 80 miliona eura sa 3,5 do 4 miliona eura dobiti.\nZa Metalac Grupu koja danas ima 14 preduzeća i 1950 zaposlenih, svakako je najvažnije da je Metalac posuđe kao najveće društvo i kor biznis kompanije, uspelo da nadomesti pad prodaje na ruskom tržištu, većim izvozom na drugim tržištima, a posebno Francuskoj, SAD, Finskoj, Nemačkoj, Českoj, BIH… uz nezamenljiv doprinos domaćeg tržišta gde je apsolutni lider. Rast realizacije su zabeležili i fabrika sudopera i kompozivnih materijala Metalac Inko, trgovinska preduzeća Metalac Market u Srbiji iu Crnoj Gori, Maloprodajni lanac metalac Proleter, kao i trgovinsko preduzeće Metalac trade. Novi član porodice, fabrika automobilskih delova Metalac FAD je spreman za 2016. Ostala društva su poslovala u nivou ili ispod 2014. godine, a najveći pad je imalo preduzeće Metrot u Moskvi.\nIpak, ocena i poruka menadžmenta je, da Kompanija, poznata po upornosti i oslanjanju na sopstvene resurse, može biti zadovoljna postignutim u veoma kompleksnim uslovima. Za narednu godinu planiran rast od oko 8%\nAuto delovi FAD i dalje put svetskih tržišta\nUprava kompanije Metalac obišla 25. decembra pogodne preduzeća Metalac FAD.\nNepuna 4 meseca nakon ulaska u dojučerašnju fabriku u komšiluku koja je postala 14 preduzeće Metalac Grupe, već su uočljive promene i jasna namera rukovodstva da čuvene atutomobilske delove FAD ponovo pozicionira na domaćem i inostranim tržištima. U to se uverila i uprava Kompnije, na čelu sa presdenikom Dragoljubom Vukadinovićem, koja je 25. decembra obišla pogone i razgovarala sa rukovodstvo m Metalac FADA.\nSve naše aktivnosti bile su fokusirane na dva koloseka: sa jedne strane, servisirati sve postojeće kupce i obezbediti kontinuitet u proizvodnji i isporukama, a sa druge, strane, stvoriti što bolju osnovu sa koje ćemo startovati u 2016. godini. Na domaćem tržištu obišli smo sve značajne aktuelne i potencijalne kupce, kako bismo ih upoznali sa budućim planovima. Kontaktirali smo gotovo sve ino kupce sa kojima je FAD radio u prošlosti I posetili dva sajma značajna za ovu branšu – „Agrotehnika” u Hanoveru i „Automehanika” u Šangaju. – rekao je direktor ovog preduzeća Goran Mijatović sa potpunim uverenjem da će se auto delovi FAD uspešno repozicionirati, a već za narednu godinu najavljuje više od 40%, pre svega na kroz plasman proizvoda namenjenih komercijalnim vozilima (kamionski program), ali i traktorski program koji ima veliki potencijal na domaćem i tržištima u regionu.\nIstorijski posmatrano, Fad je oko 80% prihoda ostvarivao na ino tržištima, plasirajući proizvode u preko 40 zemalja. Najznačajnije tržište bilo je Nemačka, u kojoj je ranije ostvarivana realizacija od 2,7 miliona evra na godišnjem nivou, a takođe treba istaći i Rusiju, Veliku Britaniju, Francusku, Italiju, Poljsku, Mađarsku, Rumuniju…\nInače, u Metalac FADu je urađena defektažu opreme koja je bila van funkcije i pripremljen plan remonta, uređeni su pogoni i fabrički krug i zbrinut sav opasan otpad, koji je kumuliran u prethodnim godinama. Krajem oktobra potvrdjeni su sertifikati ISO/TS 16949 i ISO 9001, koji su neophodni u autoindustriji, a od januara se prezi na novi informacioni sistem, koji je već implementiran u proizvodnim društvima Metalac grupe.\nNagrada za doprinos razvoju srpske privrede\nsreda, 23 decembar 2015 00:00 Objavljeno u Vesti\nGeneralnom direktoru Metalac a.d. Petrašinu Jakovljeviću nagradu je uručio predsednik PKS Marko Čadež.\nNagrade I priznanja Privredne komore Srbije dodeljena su t 23. decembra na svečanoj sednici Skupštine PKS kolektivima i pojedinicima za postignuti uspeh u poslovanju i doprinos unapređenju razvoja srpske privrede privrede. Sednici I svečanoj dodeli priznanja prisustvovao je i ministar privrede Željko Sertić, koji je naglasio da su pred Komorom velike obaveze i odgovornost u efikasnom i ravnopravnom zastupanju interesa privrede.\nMetalac je ovom nagradom još jednom svrstan među zaslužne za razvoj i unapređenje privrede Republike Srbije Poslednji put k\nompanija je ovu nagradu PKS dobila 2006. godine povodom 150 godina postojanja Privredne komore Srbije.\nTakmičenje za najbolje tehnološke inovacije 2015 – polufinale u Metalcu NAJBOLJI ANALITIČARI, EKO PLOČA I AMBROZERI\npetak, 04 decembar 2015 00:00 Objavljeno u Vesti\nGeneralni direktor Metalca Petrašin Jakovljević je u pozdravnoj reči istakao da podrška ovom takmičenju nije slučajna, jer Metalac pridaje veliki značaj inovacijama, a posebno radnicima koji tako razmišljaju i rade.\nDrugo polufinale takmičenja NTI 2015. održano je 4. decembra 2015. godine u amfiteatru Metalca, a organizatori su: Ministarstvo prosvete, nauke i tehnološkog razvoja Republike Srbije, u saradnji sa Fakultetom tehničkih nauka iz Novog Sada, Privrednom komorom Srbije, Zavodom za zaštitu intelektualne svojine i Radio televizijom Srbije.\nNa osnovu prezentacija i odgovora na pitanja, žiri je doneo odluku da u finale prolaze timovi: Analitičari iz Beograda , sa inovacijom „Izotopski analitički koncept za utvrđivanje autentičnosti vina i alkoholnih pića“; Eko Ploča iz Čačka , sa istoimenom inovacijom iz oblasti građevine (ploče od recikliranog tetrapaka) i Ambrozeri iz Beograda , sa inovacijom „Uređaj za uništavanje ambrozije“. Iako bez daljeg plasmana, izvrsne prezentacije imali su i GreenDetectives – Novi Sad, i još 2 tima iz Beograda – Solaris+ i Illuminator.\nZa proteklih 10 godina kroz takmičenje za tehnološke inovacije prošlo je 2.250 timova sa skoro 7.000 učesnika. Na osnovu tih projekata stvoreno je više od 745 preduzeća sa nekoliko stotina radnih mesta“ – rekao je koordinator takmičenja prof.dr. Dragan Povrenović sa Tehnološko-metalurškog fakulteta u Beogradu, istakavši još jednom da je najvažniji cilj ohrabriti ljude koji imaju želju da u životu nešto novo naprave i pomoći im da to i realizuju.


Petrović za TrebinjeLive - Svi će se iznenaditi kad vide koliko je investitora spremno da ulaže u Trebinje | Trebinje Live\nPetrović za TrebinjeLive - Svi će se iznenaditi kad vide koliko je investitora spremno da ulaže u Trebinje\nSvi u Trebinju, ali i u regionu, iznenadiće se kad vide koliko je investitora spremno da ulaže u naš grad i da zajedno sa Gradskom upravom i institucijama Republike Srpske od Trebinja stvaraju lidera u privrednom, infrastrukturnom, turističkom, kulturnom, zdravstvenom i sportskom smislu.\nPoručio je ovo u razgovoru za TrebinjeLive.info gradonačelnik Luka Petrović, ističući da će u srednjoročni plan investicija, čiji će se nacrt sutra naći pred odbornicima lokalne skupštine, biti uvršteni svi važni projekti koji su vrijedni više od 50.000 KM.\nSamo za petogodišnji period - do 2022. godine, koliko predviđa ovaj plan, Trebinje će napredovati u svakom smislu, sa ciljem da realna radna mjesta budu osnova razvoja i da već jednom državni sektor ne bude preokupacija naših sugrađana za njihovo zaposlenje.\nZa uspješnu realizaciju plana potrebno je dosta rada i jedinstva - jasan je Petrović, navodeći da su u izradi ovog dokumenta saslušali mišljenja velikog broja stručnjaka ne samo iz Republike Srpske, već iz regiona, pa i Evrope i svijeta.\nSve to podstaklo je da naš grad napokon dobije ovaj važan dokument, kojim će se postaviti jasni ciljevi budućeg razvoja grada i onoga što treba da se uradi u navedenom periodu.\nPredviđen je veliki broj važnih projekata, koji mnogima sada izgledaju kao lijepe želje ili plod nečije mašte - kaže Petrović, ali poručuje da će uskoro biti vidljivo da to nisu lijepe želje ni plod nečije mašte, već jasan cilj da Trebinje napokon krene naprijed i postane regionalni lider.\n"Zato nam je bitan ovaj plan. Neki će reći 'pa to je samo plan', jeste to je plan, koji ćemo ostvariti i za pet godina izaći pred građane i reći šta smo realizovali", kaže gradonačelnik Trebinja, dodajući da sve investicije u Trebinju imaju podršku predsjednika Milorada Dodika i premijerke Željke Cvijanović.\nPredviđeno je da se tokom jedne godine ulaže oko 26 miliona maraka, kako bi se srednjoročni plan investicija realizovao u cjelosti. Zato već sada, pojašnjava Petrović, svi naredni budžeti će biti investicioni, a neće se više događati da budu potrošački kako je to bilo u proteklom periodu.\n"Ovo je vrijeme investicija, vrijeme kada mijenjamo Trebinje za bolje naše djece. Gradimo i radimo da se pokoljenja vraćaju i od svog rada žive. To je naš cilj i zajedno ćemo ga ostvariti", ocjenjuje Petrović u razgovoru za TrebinjeLive.info.\nVremena nema za gubljenje, jer su četiri godine potrošene za svađu, prepiranja i negativne konotacije koje su se svakodnevno slale iz Trebinja, dok su investicije bile minimalne, kategoričan je gradonačelnik.\n"Nemojte misliti da mi ne raspravljamo o svim idejama koje građani upute. O svakom raspravljamo i dogovoramo se. Veliki broj projekata u srednjoročnom planu je došao od naših sugrađana, ali i prijatelja našeg grada", poručio je Petrović.\nPlan predviđa ukupna ulaganja od oko 129 miliona KM. Pored Gradske uprave, predviđena su značajna ulaganja javnih preduzeća poput Hidroelektrana na Trebišnjici, Elektroprivrede RS, Puteva, Vodovoda, Komunalnog, Elektrohercegovine, Voda Srpske...\nZa ulaganja u Trebinje zainteresovano je više investitora iz nekoliko država Evrope i svijeta, o čemu ćemo naknadno da pišemo.


"Uhvati film" 17. put menja perspektive u Kulturnom centru Novog Sada - Kultura - Dnevni list Danas\nPočetna » Kultura » „Uhvati film“ 17. put menja perspektive u Kulturnom centru Novog Sada\n„Uhvati film“ 17. put menja perspektive u Kulturnom centru Novog Sada\nBogat i raznovrstan program obeležiće 17. Međunarodni filmski festival „Uhvati film“, koji se održava od 23. do 29. septembra od 18 sati u Kulturnom centru Novog Sada u organizaciji KAO Parnas.\n1Piše: Danas Online 10. septembra 2019. 11.49\nTokom sedam festivalskih dana, publika će potpuno besplatnouživati u premijernim projekcijama kratkometražnih filmova iz svih krajeva sveta i kvalitetnom pratećem programu koji menja perspektive.\nFestival će biti svečano otvoren u ponedeljak 23. septembra od 18 sati uz druženje sa prijateljima i donatorima. Otvaranje će obeležiti muzički nastup Dražena Stojšina i Stefana Rudakijevića (MuzikaNova), po tekstu Miodraga Petrovića, kao i projekcija prošlogodišnjih nagrađenih filmova „Boria“ i „Lovac na talente“. Publika će moći uživati i u izložbi predmeta od recikliranog papira, čiji su autori korisnici Radnog centra ŠOSO „Milan Petrović“ sa domom učenika.\nKako navode organizatori, svaki pojedinačan filmski dan pratiće tematski razgovor sa povodom:\nFilm, Novi Sad\nSlabo se razumem u filmove ali izgleda da je za mnoge ( i filmove i filmske festivale) neophodno da slede određenu „političku agendu“ i ideologiju jer samo u tom slučaju mogu da računaju na sredstva od raznih donatora i sledstvenu medijsku promociju.. To se zove kulturna hegemonija „progresivnih snaga“.


POBJEDA TRASIRA PUT KA VRHU - FK BORAC BANJALUKA FK Borac Banjaluka\nObjavljeno: 03.10.2014. u 17:08\nPOBJEDA TRASIRA PUT KA VRHU\nVeliki derbi 10. kola Premijer lige između Borca i Željezničara igra se u nedjelju na Gradskom stadionu sa početkom u 17 časova. I jedan i drugi tim ovaj meč dočekuju u dobrom raspoloženju: Borac je slavio u posljednje tri, a Željezničar u posljednjih pet ligaških utakmica.\nŠef stručnog štaba Vinko Marinović izjavio je da su svi fudbaleri u konkurenciji za meč, izuzev Siniše Dujakovića koji ima tri žuta kartona, i spremni za megdan sa Sarajlijama.\n– Utakmicom sa Željezničarom nastavlja se serija derbija koje ove polusezone igramo na Gradskom stadionu. Sarajlije su, uz Široki Brijeg, jedina ekipa koja je uspjela da veže pet premijerligaških pobjeda, što dovoljno govori o njihovom kvalitetu. Ove godine su podmladili tim, tako da nemaju toliko kvalitetnih pojedinaca kao što je bio slučaj u prethodnim sezonama, ali imaju kolektiv i to je najvažnije za njihovog trenera. Mi ćemo u ovoj utakmici igrati kao u svim do sada: angažovano, disciplinovano od prvog do posljednjeg minuta, s tim što ćemo morati da obratimo pažnju na svaki detalj jer jedna sitnica u ovakvim utakmicama može da odgovori na pitanje ko će biti pobjednik. Nadam se da će nas i navijači u velikom broju podržati na ovoj utakmici, kao što su i činili tokom cijele polusezone – rekao je Marinović, na čije riječi se nadovezao i prvi čuvar mreže Asmir Avdukić.\n– Ekipa je u posljednjih nekoliko kola napravila sjajne rezultate i ja se nadam da će publika to znati da prepozna i da će ispuniti Gradski stadion, te da će uživati u utakmici i našoj pobjedi. Moramo da budemo disciplinovani i da damo sve od sebe kako bismo do nje i stigli jer je Željezničar ekipa koja je godinama u vrhu domaćeg fudbala.


Pazarci puni motiva pred duel sa Vojvodinom - Sportske.net\nPazarci puni motiva pred duel sa Vojvodinom\nTrener fudbalera Novog Pazara Zoran Govedarica rekao je da je Vojvodina možda i najbolja domaća ekipa i da je to dodatni motiv za njegove igrače u predstojećoj utakmici u osmini finala Kupa Srbije.\nFoto: BETA/BETAPHOTO/DRAGAN GOJIC/EV\nSuperliga - Derbi u Humskoj, Zvezda na severu Bačke!Pazarci ogorčeni zbog dešavanja u Surdulici, uzdaju se u KokezuKup - Partizanu i Zvezdi najlakši protivnici!Nastavlja se Superliga - Derbi u Ljutice Bogdana, Partizan na "krovu"Živković se vratio među stative: "Povreda je prošlost"\nU ovoj fazi Kupa Srbije igra se jedna utakmica, a u slučaju nerešenog ishoda odmah će se izvoditi jedanaesterci.\n"Pre dolaska u Pazar, imao sam ugovor sa Vojvodinom i trenirao sam te igrače tri, četiri meseca. To je možda i najbolji spoj u Srbiji, imaju dva kompletna tima, ali to ne znači da ćemo se zbog toga drugačije ophoditi u odnosu na ostale. To može samo da nas dodatno motiviše", rekao je Govedarica.\nTrener Novopazaraca priznao je da i dalje ima velike kadrovske probleme, ali i izrazio zadovoljstvo jer se u tim vraćaju Enver Alivodić, Nikola Dimitrijević i Darko Stanojević.\n"Jači smo, ipak, u odnosu na utakmicu protiv Napretka. Ostali smo bez Lazara Pajovića, koji je pod znakom pitanja i za sledeći meč, a neizvestan je i nastup Anesa Ruševića. Miloša Tintora smo pokušali da vratimo u prošlom kolu, ali to nije to. Mišić nije izdržao", naveo je Govedarica.\nOn je ocenio da je utakmica sa Vojvodinom od velike važnosti i da bi trebala da podigne sigurnost njegovim igračima.\n"Trenutak je nezgodan, pošto sledeću prvenstvenu utakmicu protiv Bačke moramo da dobijemo. Očekujem, ipak, da se vratimo na kolosek koji smo imali posle Radničkog. Od Surdulice imamo neverovatne pehove, ali uvek sam optimista. Znam da će moji momci odigrati najbolje moguće i pokušaće da prođu dalje", kazao je Govedarica.\nUtakmica osmine finala Kupa Srbije između Novog Pazara i Vojvodine igraće se sutra od 17 časova na Gradskom stadionu.


Univerzitet u Nisu : strana 3 : Južne vesti\nStudenti iz Niša osvojili košarkaški turnir u Moskvi\n21:22, 3. 6. 2019.\nVeliki uspeh zabeležila je košarkaška selekcija niškog Univerziteta pošto je osvojila prvo mesto na međunarodnom turniru u Moskvi. Poslednja prepreka na putu za trofej je bila selekcija domaćina, a Nišlije su u finalu slavile sa 86:74 (24:24, 24:13, 18:17, 20:20).\n17:09, 2. 6. 2019.\nKorak više u odnosu na prošlu godinu kada su zaustavljeni u polufinalu napravili su košarkaši Univerziteta u Nišu pošto su se plasirali u finale međuanrodnog turnira u Moksvi čime su osigurali medalju sa ovog takmičenja. U polufinalu pobedili su selekciju iz Hrvatske sa 106:82 (33:21, 21:19, 26:22, 26:20).\nNiški studenti u polufinalu turnira u Moskvi, Hrvati sledeći rivali\n16:13, 1. 6. 2019.\nPobedom nad ekipom iz Izreala rezultatom 93:59 (28:22, 38:10, 13:8, 14:19) košarkaška selekcija Univerziteta iz Niša obezbedila je plasman u polufinale međunarodnog turnira u Moskvi. Rival u borbi za finale je Sveučilište Sjever iz Varaždina, a taj meč je u nedelju, 2. juna.\nNiški studenti spremni za četvrtfinale košarkaškog turnira u Moskvi\n13:14, 31. 5. 2019.\nKao prvoplasirana ekipa u A grupi međunarodnog turnira u Moskvi, nakon pobeda nad Bosnom i Hercegovinom i Ukrajinom, košarkaška selekcija Univerziteta u Nišu dobila je protivnika u četvrtfinalu i to predstavnika Izraela, drugoplasirane ekipe B grupe. Meč je subotu 1. juna, a u stručnom štabu niškog tima kažu da su spremni za najvažniju utakmicu na takmičenju.\nNiški studenti u četvrtfinalu košarkaškog turnira u Moskvi\n09:49, 29. 5. 2019.\nTrijumfom nad predstavnikom Bosne i Hercegovine (97:87) u prvom kolu grupne faze Međunarodnog košarkaškog studentskog turnira u Rusiji, kao i pobedom službenim rezultatom nad Ukrajinom (20:0), studenti niškog Univeziteta plasirali su se u četvrtfinale prestižnog turnira. Predstavnik Srbije i Niša imao je dosta finansijskih problema da uopšte ode na takmičenje, ali ih je rešio pred polazak, a studenti nisu dozvolili da se to prenese na teren.\nNiški Univerzitet postao deo balkanske asocijacije\n08:01, 14. 5. 2019.\nDeo značajne akademske Asocijacije balkanskih univerziteta odnedavno je i Univerzitet u Nišu. Članstvo je potvrđeno na sednici u Solunu, a u saopštenju Univerziteta navode da je cilj povezivanje i razmena, kao i brži i kvalitetniji razvoj svih institucija koje se bave obrazovanjem na ovim prostorima.\n"Bronzanim" košarkašima niškog Univerziteta nedostaje novac za turnir u Rusiji\n20:44, 30. 4. 2019.\nKao prošlogodišnji osvajač bronze na Međunarodnom studentskom košarkaškom turniru u Rusiji, tim iz Niša dobio je poziv da se i ove godine nadmeće i bude predstavnik Srbije. Ipak, troškovi su skupi, kaže profesorka Fakulteta sporta i fizičkog vaspitanja Dragana Berić, pa je studentima potrebno još 120.000 dinara da odu na ovo takmičenje, iako su več sakupili veći deo novca.\nIzložba o Beogradu kroz prizmu Austrijanca i Beča kroz objektiv Beograđanke\n09:06, 5. 3. 2019.\n“Primenjena nostalgija” je izložba o Srbiji i Austriji, Beču i Beogradu i biće otvorena u sredu, 13. marta u sali niške Univerzitetske biblioteke. Autori su Beograđanka koja je fotografisala Beč i Austrijanac koji je slikao prestonicu Srbije.\nI profesori niškog Univerziteta podržali građanske proteste\n14:27, 25. 1. 2019.\nSve duži je spisak univerzitetskih nastavnika i saradnika koji podržavaju građanske proteste koji se nedeljama održavaju u Srbiji, a svoje potpise na proglas stavili su i niški profesori. Od preko 250 potpisnika, više od 50 ih je sa niškog Univerziteta, najviše sa Filozofskog fakulteta.\nNakon što je rektoru Univerziteta u Nišu Draganu Antiću povodom godišnjice Fakulteta umetnosti dodeljena Povelja za izuzetan doprinos razvoju ove ustanove, što ona vidi kao "nagradu" za ostanak Suzane Kostić na poziciji dekana, asistentkinja na ovom fakultetu i prvi diplomirani student na njemu Marija Dinov Vasić vratila je Univerzitetu svoju Povelju za najboljeg studenta generacije 2002/2003.


Most u Grajevcu preko Južne Morave zatvoren za saobraćaj - Televizija Leskovac\nPrelazak preko mosta u Grajevcu, koji spaja meštane ovog sela sa gradom, od sinoć je zabranjen iz bezbednosnih razloga. Nadležni, koji su obišli ovu lokaciju još u ranim jutarnjim časovima, kažu da je problem nastao jer je Južna Morava sprala nasip.\nIz lokalne samouprave obratili su se Javnom preduzeću „Srbijavode“, a sa otklanjanjem problema biće započeto čim se voda povuče u dovoljnoj meri.\nMeštani Grajevca su juče, u kasnim večernjim satima, primetili da most počinje da se urušava pa je nakon intervencije policije i zvanično zatvoren za saobraćaj. Jedini put do sela je preko mosta u Jelašnici koji je, zbog poplava u januaru, takođe oštećen i nebezbedan.\nGrajevce ima oko 100 domaćinstva i svi meštavni se svakodnevno koriste mostom. Posebno je nezgodna organizcija saobraćaja za decu koju do škole prevozi autobus.\nOvaj most zvanično je pušten za saobraćaj 2006. godine.\nTags: Grajevce, most


IZBORI 2016 | Belle Amie - Part 2\n[VIDEO] Koalicija DSS-Dveri u Nišu osvojila 26 odsto glasova\nNa pet ponovljenih biračkih mesta u Nišu prosečan rezultat koalicije DSS-Dveri iznosi 26 odsto, što praktično znači da je od 3717 glasača koji su izašli na birališta 966 glasova pripalo kolaiciji DSS...\nU Nišu do 14h glasalo 17,95 odsto građana\nDo 14 sati u Nišu je glasalo 17,95 odsto građana sa pravom glasa, izjavila je predstavnik radnog tela RIKa u Nišu Marina Janković. Svih 15 biračkih mesta U Srbiji, na kojima se ponavlja glasanje za p...\nĐurđević demantuje da je prekinuto glasanje u Vranju\nPojedini sajtovi preneli su danas pre podne da je glasanje na biračkom mestu 24 u Vranju prekinuto, jer je navodno jedan birač došao da glasa sa unapred zaokruženim listićem, a predsednik Republičke ...\n[VIDEO] Ponavljanje izbora u Nišu na pet mesta\nGrađani Srbije danas na 15 biračkih mesta opet glasaju za republičke poslanike. U Nišu se izbori ponavaljaju na pet mesta. 00\nU Nišu do 10h izlaznost 5,77 odsto\nIzlaznost u Nišu je do 10 sati na ponovljenim izborima, na 5 biračkih mesta 5, 77 odsto, izjavila je član radnog dela RIK-a u Nišu Marina Janković. Na teritoriji cele Srbije do 10 sati na ponovljenim...\nĐurđević: Biračka mesta otvorena, sve se normalno odvija\nIzvor: Tanjug Svih 15 biračkih mesta, na kojima se ponavlja glasanje za parlamentarne izbore, otvorena su na vreme, rekao je predsednik Republičke izborne komisije Dejan Đurđević. On je dodao da se n...\nPonavljanje izbora u GO Medijana 7. maja\nU Gradskoj opštini Medijana u subotu 7. maja biće ponovljeni izbori za odobnirke skupštine ove gradske opštine, potvrdio je predsednik opštinske izborne komisije Damir Branković. Izbori se ponavljaju...\n[VIDEO] U Nišu ponavljanje republičkih izbora na pet mesta\nU Srbiji se sutra ponavaljaju izbori za republičke poslanike na 15 mesta. U Nišu se izbori ponavaljaju na pet mesta – po jedno u opštinama Palilula i Medjana i tri u Panteleju. Na ovim mestima će gla...\nU sredu 4. maja, glasanje na republičkim izborima biće ponovoljeno na 15 mesta, a preliminarni rezultati izbora očekuju se u sredu uveče. Republička izborna komisija donela je rešenje o ponavljanju ...\nNakon ponovljenih izbora u Nišu na 20 glasaških mesta, Gradska izborna komisija i zvanično je objavila konačne rezultate o broju mandata za odbornike Skupštine grada. Srpska napredna stranka osvojila...


Kineski naučnici uspeli da koriguju genetsku anomaliju na embrionu\n► Kineski naučnici uspeli da koriguju genetsku anomaliju na embrionu\nPrecizna "hemijska hirurgija" izvedena je na ljudskom embrionu da se ukloni genetska anomalija, rekli su danas kineski istraživači za Bi-Bi-Si (BBC).\nTim naučnika na univerzitetu Sun Jat-sen svojom tehnikom korigovao je jednu jedinu grešku u tri milijardi takozvanih slova genetskog koda čoveka.\nTalasemija je genetsko oboljenje koje sprečava ispravnu proizvodnju hemoglobina, supstance u crvenim krvnim zrncima i omogućava prenos kiseonika kroz telo. Bolest u svom najtežem obliku izaziva potencijalno smrtonosnu anemiju i povezana je sa mutacijom gena nazvanog HBB.\nUpotrebom nove tehnike genetskog ispravljanja kojim se hemijski modifikuje DNK, kineski naučnici uspeli su da isprave jednu od varijanti te mutacije na ljudskom embrionu napravljenom u laboratoriji.\n"Ovo predstavlja značajan tehnički napredak", rekao je Daren Grifin profesor genetike na univerzitetu u Kentu, ali je dodao da "etičke posledice genetskih izmena embriona treba bliže ispitati, a prva briga treba da bude bezbednost.\nGenetska izmena embriona često izaziva druge nepredvidljive mutacije koje mogu biti opasne, i to je glavni razlog zbog koga je naučna zajednica jako oprezna kada je reč o upotrebi te tehnike za sprečavanje određenih bolesti.\nIstraživači u Nemačkoj počeli su da prikupljaju podatke pomoću aparata vrednog 60 miliona evra s ciljem da odrede masu neutrina - čestice s najmanjom masom u univerzumu.


Tanjug 20. februara 2019. 10:18\nBEOGRAD – Pripadnici Ministarstva unutrašnjih poslova, Odeljenja za borbu protiv korupcije, uhapsili su pet osoba koje su osumnjičene da su uvozile voće iz Grčke, izrađivali za njega lažnu dokumentaciju i potom ga, kao proizvode srpskog porekla, prodavali na tržištu Rusije.\nUhapšeni su odgovorno lice preduzeća „Coja Promet“ A.C. (1956) i zastupnik tog preduzeća A.C. (1983), odgovorna lica preduzeća „Citrum AKZ“ N.C. (1982) i Z. C. (1957), kao i odgovorno lice firme „D&B Trans“ B.K. (1977), saopštio je MUP.\nTe osobe su uhapšene zbog osnovane sumnje da su počinili krivična dela zloupotreba položaja odgovornog lica, pranje novca i poreska utaja, a policija je akciju sprovela u saradnji sa Posebnim odeljenjem za suzbijanje korupcije Višeg javnog tužilaštva u Nišu, Poreskom upravom i Ministarstvom poljoprivrede, šumarstva i vodoprivrede.\nOni se terete da su protivpravno pribavili imovinsku korist u iznosu od 193,8 miliona dinara, saopštila je Poreska uprava.\nU saopštenju Poreske uprave navodi se da je neosnovanim povraćajem PDV-a i neplaćanjem poreza na dobit, država oštećena za 13.831.831 dinara.


Dječija fudbalska asocijacija u BiH: Odigrana završnica Prvenstva – Sport Centar Dječija fudbalska asocijacija u BiH: Odigrana završnica Prvenstva – Sport Centar\nNa terenima Zetra Olympic Hall Sarajevo proteklog vikenda održana je završnica DFA u BiH – Dječija fudbalska asocijacija u BiH za sezonu 2017/18.\nDječaci Škole fudbala Asim Ferhatović Hase (2007. godište) jučer su u završnici državnog takmičenja ostvarili učinak od tri pobjede i dva neriješena rezultata, što je bilo dovoljno da budu prvaci Bosne i Hercegovine. Dječake koji su svoje nogometne vještine dokazali protiv starijih predvodio je trener Vernes Salkičević.\nInače, ovo je drugi po redu turnir sezone u DFA Dječijoj ligi. Nastup na završnici izborilo je 30 ekipa iz šest regija Bosne i Hercegovine (Krajina, Banja Luka, Doboj/Tuzla, Srednja Bosna, Sarajevo i Mostar), a u finalnim nadmetanjima poznati su i pobjednici po kategorijama.\ndjecija fudbalska asocijacija u bih


Ako ste rob svog telefona, ovo je način da se oslobodite - Men`s Health\nAko ste rob svog telefona, ovo je način da se oslobodite\nPre samo neku godinu, jedina rečenica u kojoj ste istovremeno mogli da čujete reči „digitalno” i „zdravlje” bila je top-šop reklama za kućni merač pritiska. Međutim, te reči danas sačinjavaju jedan od termina u gotovo svakodnevnoj upotrebi. Između ostalog, kompanije Apple i Google ubacile su aplikacije za digitalno zdravlje u svoje najnovije operativne sisteme.\nOvo je najveći dosadašnji korak koji je ekipa iz Silicijumske doline preduzela da bi podigla svest o preteranom korišćenju mobilnih telefona i pomogla u borbi protiv ove rasprostranjene bolesti današnjice. Poseban alat u okviru novog androida omogućuje praćenje ukupnog korišćenja telefona, vreme provedeno na pojedinim aplikacijama, prijem obaveštenja, pa čak i to koliko često je korisnik otključavao svoj telefon. Zahvaljujući tajmeru u ovom programu, moguće je ograničiti upotrebu aplikacija. Njihove ikonice posive kad se prekorači zadato vreme. (I dalje ih je moguće koristiti, ali je osećaj krivice neuporedivo jači.)\nPročitajte i Za muškarce u trendu\nAli, hoće li išta od toga zaista pomoći? Ili će praćenje naših dnevnih aktivnosti postati naša nova zavisnost? U krajnjem slučaju, ove stvari imaju potencijal da kod ljudi osveste trenutak u kom digitalne navike mogu da im naruše ravnotežu u životu. Sudeći po istraživanju među japanskim srednjoškolcima izvršenom lane, korišćenje smartfona više od pet sati dnevno išlo je zajedno s kraćim spavanjema, pa čak i nesanicom. Ali, još više uznemirava podatak da je korišćenje uređaja samo dva sata dnevno na društvenim mrežama, povezano s pojavom depresije.\nIstraživači iz San Franciska utvrdili su da su ljudi koji najviše koriste telefon, najpodložniji depresiji, anksiozonosti i usamljenosti. „Bihejvioralna zavisnost od upotrebe smartfona stvara neurološke veze u mozgu, slične onima kod zavisnika od opijata”, tvrdi koautor studije dr Erik Peper. Dr Danijel Kruger, koautor studije o iskustvima fantomske komunikacije (ako osećate ili čujete notifikaciju kad je nema, verovatno ste digitalni zavisnik), pozdravlja pojavu novih alata i pažnju koju proizvođači poklanjaju ovom novom fenomenu. „Najverovatnije je da će ovakve stvarčice pomoći ljudima da regulišu korišćenje telefona, a uz to će pružiti nove mogućnosti onima koji već imaju problem s preteranom upotrebom svojih uređaja”, smatra dr Kruger.\nTekst: Vil Hilgenberg\nTags: aplikacije, digitalna kultura, digitalna tehnologija, mobilni, mobilni telefon, zavisnost, zavisnost od telefona\nPrevious Tehnološki napredak: Na Mesecu proklijala prva biljka\nNext LJUBITELJ STE TEHNIKE? Imamo sjajnu ponudu za vas, sve do 1.500 dinara!


Повратак у земљу и подршка социо-економској реинтеграцији грађана међу приоритетима\nHomeDRUŠTVOPovratak u zemlju i podrška socio-ekonomskoj reintegraciji građana među prioritetima\nPovratak u zemlju i podrška socio-ekonomskoj reintegraciji građana među prioritetima\n09/06/2021Redakcija BALKAN TVDRUŠTVO, Vesti0\nPovratak u zemlju i podrška u socio-ekonomskoj reintegraciji građana su među prioritetima Vlade Republike Srbije, istakla je danas ministarka za rad, zapošljavanje, boračka i socijalna pitanja prof. dr Darija Kisić Tepavčević na konferenciji „Sistem upravljanja migracijama – sa posebnim osvrtom na ekonomske aspekte“.\n„Vlada Republike Srbije aktivno radi na unapređenju položaja svih građana i na stvaranju što boljih uslova za život i rad. Nadamo se da će to značajno uticati i na usporavanje odlaska građana Republike Srbije na rad u inostranstvo“, naglasila je Kisić Tepavčević.\nMinistarka Kisić Tepavčević je rekla da je pandemija Kovid 19 uticala na sve sfere života i da će se nezdravstveni efekti te pandemije dugo osećati, a da je, kada su u pitanju ekonomske migracije, ona uslovila usporavanje odlaska građana na rad u inostranstvo.\nKako je dodala, građani koji su radili u inostranstvu su se, sa druge strane, suočili sa raznim nesigurnostima kada je u pitanju aspekt rada i mnogi su se vraćali u svoju zemlju.\n„Imajući u vidu demografsku sliku, stopu emigracije građana Srbije i današnje izazove u ovoj oblasti, stvorila se potreba za efektivnim upravljanjem tokova ekonomskih migracija, kao i potreba za prepoznavanjem različitih aspekata sa kojima se možemo suočiti u narednom vremenskom periodu“, navela je Kisić Tepavčević.\nProf. dr Kisić Tepavčević je podsetila da je na predlog Ministarstva za rad, zapošljavanje, boračka i socijalna pitanja u februaru 2020. godine usvojena Strategija za ekonomske migracije za period 2021-2027. godine i da je u toku izrada pratećeg Akcionog plana za period 2021. do 2023. godine.\nProgram „Migracije i dijaspora“, u okviru kojeg je organizovana konferencija, sprovodi Nemačka organizacija za međunarodnu saradnju (GIZ) u partnerstvu sa Ministarstvom, Nacionalnom službom za zapošljavanje i drugim institucijama.\nKisić Tepačević se zahvalila Nemačkoj organizaciji za međunarodnu saradnju, projektu „Migracije za razvoj” i „Migracije i dijaspora”, kao i Saveznoj Republici Nemačkoj na podršci sprovođenju reformskih procesa u Republici Srbije.\nMarija Bogdanović, vođa programa „Migracije i dijaspora“ i programa „Migracije za razvoj“ ispred GIZ-a, rekla je da je cilj tih programa da se osnaže sve nadležne institucije za još efikasnije upravljanje procesom migracija, a u cilju društveno ekonomskog razvoja Srbije.\nFOTO: Poljski zoo vrt predstavio mladunce sibirskog tigra, vrste koja je ugrožena\nZiđin: Kolektivni ugovor u skladu sa zakonima, želimo da odvojimo rad od nerada